cyanic-selkie/wikianc huggingface dataset:
എഡ്ഫു ക്ഷേത്രം
ഹോറസും സേത്തും തമ്മിലുള്ള പുരാതന യുഗത്തിലെ സംഘട്ടനവുമായി ബന്ധപ്പെട്ട വിശുദ്ധ നാടകത്തിന്റെ പ്രധാന രംഗങ്ങളും ലിഖിതങ്ങളും ഇവിടെ കാണാം. ജർമ്മൻ എഡ്ഫു-പ്രോജക്റ്റ് അവ വിവർത്തനം ചെയ്യുന്നു.
ചരിത്രം
ടോളമൈക് സാമ്രാജ്യകാലത്ത് നിർമ്മിച്ച നിരവധി ക്ഷേത്രങ്ങളിൽ ഒന്നാണ് എഡ്ഫു. അതിൽ ഡെൻഡെറ ക്ഷേത്ര സമുച്ചയം, എസ്ന, കോം ഓംബോ ക്ഷേത്രം, ഫിലേ എന്നിവ ഉൾപ്പെടുന്നു. അതിന്റെ വലിപ്പം അക്കാലത്തെ ആപേക്ഷിക സമൃദ്ധിയെ പ്രതിഫലിപ്പിക്കുന്നു. നിലവിലെ ക്ഷേത്രം "ബിസി 237 ഓഗസ്റ്റ് 23 ന് ആരംഭിച്ചു, തുടക്കത്തിൽ ഒരു തൂണുള്ള ഹാൾ, രണ്ട് തിരശ്ചീന ഹാളുകൾ, ചാപ്പലുകളാൽ ചുറ്റപ്പെട്ട ഒരു ബാർക്യൂ സാങ്ച്വറി എന്നിവ ഉൾപ്പെട്ടിരുന്നു." ടോളമി മൂന്നാമൻ യുർഗെറ്റീസിന്റെ ഭരണകാലത്താണ് കെട്ടിടം ആരംഭിച്ചത്. ക്രി.മു. 57-ൽ ടോളമി പന്ത്രണ്ടാമൻ യൂലെറ്റസിന്റെ കീഴിൽ മുമ്പത്തെ ചെറിയ ക്ഷേത്രത്തിന്റെ സ്ഥലത്താണ് ഹോറസിനായി സമർപ്പിക്കപ്പെട്ട ഈ ക്ഷേത്രം നിർമ്മിച്ചത്. എന്നിരുന്നാലും മുമ്പത്തെ ഘടന ഇന്നത്തെ സ്ഥലത്തെപ്പോലെ വടക്ക്-തെക്ക് ഭാഗത്തേക്കാൾ കിഴക്ക്-പടിഞ്ഞാറ് ദിശയിലായിരുന്നു. നിലവിലെ ക്ഷേത്രത്തിന്റെ കിഴക്കുഭാഗത്തായി ഒരു തകർന്ന പൈലോൺ സ്ഥിതിചെയ്യുന്നു. ന്യൂ കിംഗ്ഡം ഭരണാധികാരികളായ റാമെസ്സെസ് I, സെറ്റി I, റാമെസ്സസ് II എന്നിവരുടെ കീഴിൽ ഒരു കെട്ടിട കാര്യക്രമം സൂചിപ്പിക്കുന്ന ലിഖിത തെളിവുകൾ കണ്ടെത്തി. ആദ്യകാല കെട്ടിടത്തിൽ നിന്നുള്ള ഒരു അവശിഷ്ടമായ നെക്റ്റനേബോ രണ്ടാമന്റെ ഒരു നവോസ് അകത്തെ സാങ്ച്വറിയിൽ സംരക്ഷിച്ചിരിക്കുന്നു. അത് ഒറ്റയ്ക്ക് നിൽക്കുമ്പോൾ ബാർക്യൂ സാങ്ച്വറി ക്ഷേത്രത്തിന് ചുറ്റും ഒമ്പത് ചാപ്പലുകളുണ്ട്.
തിയോഡോഷ്യസ് ഒന്നാമൻ പുറജാതീയരെ ഉപദ്രവിച്ചതിനെത്തുടർന്ന് 391-ൽ റോമൻ സാമ്രാജ്യത്തിനുള്ളിൽ അക്രൈസ്തവ ആരാധനയെ നിരോധിച്ചതിനെത്തുടർന്ന് എഡ്ഫു ക്ഷേത്രം ഒരു മതസ്മാരകമായി ഉപയോഗശൂന്യമായി. മറ്റെവിടെയും പോലെ, ഈജിപ്തിൽ ആധിപത്യം സ്ഥാപിക്കാൻ ക്ഷേത്രത്തിലെ കൊത്തുപണികളിൽ പലതും ക്രൈസ്തവ വിശ്വാസത്തിന്റെ അനുയായികൾ നശിപ്പിച്ചു. ഇന്ന് ദൃശ്യമാകുന്ന ഹൈപ്പോസ്റ്റൈൽ ഹാളിന്റെ കറുത്ത സീലിംഗ്, മതപരമായ പ്രതിബിംബങ്ങളുടെ കൂട്ടം നശിപ്പിക്കാൻ ഉദ്ദേശിച്ചുള്ള തീപ്പിടുത്തത്തിന്റെ ഫലമാണെന്ന് വിശ്വസിക്കപ്പെടുന്നു.
പുരാതന ഈജിപ്ഷ്യൻ ക്ഷേത്രത്തിന്റെ ഉത്തമ ഉദാഹരണമാണ് എഡ്ഫു ക്ഷേത്രം. എഡ്ഫുവിന്റെ പുരാവസ്തു പ്രാധാന്യവും ഉയർന്ന സംരക്ഷണ അവസ്ഥയും ഈജിപ്തിലെ വിനോദസഞ്ചാര കേന്ദ്രമാക്കി മാറ്റുകയും നൈൽ നദിയിൽ സഞ്ചരിക്കുന്ന നിരവധി റിവർ‌ബോട്ടുകൾ‌ ഇടയ്ക്കിടെ ഇവിടെ നിർത്തുകയും ചെയ്യുന്നു. 2005-ൽ സന്ദർശക കേന്ദ്രവും കാർ‌പാർക്കും ചേർത്തുകൊണ്ട് ക്ഷേത്രത്തിലേക്കുള്ള പ്രവേശനം നവീകരിച്ചു. രാത്രി സന്ദർശനങ്ങൾ അനുവദിക്കുന്നതിനായി ഒരു നൂതന ലൈറ്റിംഗ് സംവിധാനം 2006 അവസാനത്തിൽ ചേർത്തു.
അവലംബം
വർഗ്ഗം:ഈജിപ്ഷ്യൻ ക്ഷേത്രങ്ങൾ വർഗ്ഗം:ഈജിപ്തിലെ പുരാവസ്തു സ്ഥലങ്ങൾ വർഗ്ഗം:ഈജിപ്തിലെ ടൂറിസ്റ്റ് ആകർഷണങ്ങൾ
ടേബിൾ മൌണ്ടൻ ദേശീയോദ്യാനം
ദക്ഷിണാഫ്രിക്കയിലെ കേപ്പ് ടൗണിൽ സ്ഥിതിചെയ്യുന്ന ദേശീയോദ്യാനമാണ് ടേബിൾ മൗണ്ടൻ ദേശീയോദ്യാനം. ഇത് കേപ്പ് പെനിൻസുല ദേശീയോദ്യാനം എന്നും അറിയപ്പെടുന്നു. 1998 മെയ് 29 നാണ് ഈ ദേശീയോദ്യാനം പ്രഖ്യാപിക്കപ്പെട്ടത്. ടേബിൾ മൗണ്ടൻ ശൃംഖലയിലെ ജൈവവൈവിദ്ധ്യം സംരക്ഷിക്കുക എന്നതാണ് ഈ ദേശീയോദ്യാനത്തിന്റെ പ്രധാന ഉദ്ദേശം. ദക്ഷിണാഫ്രിക്കൻ ദേശീയോദ്യാനങ്ങളാണ് ഈ ദേശീയോദ്യാനവും പരിപാലിക്കുന്നത്. ഈ ദേശീയോദ്യാനം യുനെസ്കോ കേപ്പ് ഫ്ലോറൽ റീജിയൺ ലോകപൈതൃക സ്ഥാനത്തിലുൾപ്പെടുന്നു.
ടേബിൾ മൗണ്ടൻ, കേപ്പ് ഓഫ് ഗുഡ് ഹോപ്പ് എന്നിങ്ങനെയുള്ള പ്രധാന സ്ഥലങ്ങൾ ഈ ദേശീയോദ്യാനത്തിലുൾപ്പെടുന്നു. ആഫ്രിക്കയുടെ തെക്കേ അറ്റത്തിന്റെ ഭൂരിഭാഗവും ഈ ദേശീയോദ്യോനത്തിലുണ്ട്.
വെമ്പാടവള്ളി
പശ്ചിമഘട്ടതദ്ദേശവാസിയായ ഒരു വലിയ വള്ളിച്ചെടിയാണ് വെമ്പാടവള്ളി. . കേരളത്തിൽ എല്ലായിടത്തും തന്നെ കാണാറുണ്ട്.
പുറത്തേക്കുള്ള കണ്ണികൾ
വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
പിസി ഗെയിം
വീഡിയോ ഗെയിം കൺസോളോ, ആർക്കെയിഡ് മെഷീനോ അല്ലാതെ സ്വന്തം പേഴ്സണൽ കമ്പ്യൂട്ടറിൽ കളിക്കുന്ന ഗെയിമുകളേയാണ് പിസി ഗെയിം, കമ്പ്യൂട്ടർ ഗെയിംസ് , പേഴ്സണൽ കമ്പ്യൂട്ടർ ഗെയിംസ് എന്ന് പറയുന്നത്. ഇവ കളിക്കുന്ന് കമ്പ്യൂട്ടറുകൾ ഉയർന്ന പ്രവർത്തന ശേഷി, വീഡിയോ ഔട്ട്പുട്ട്, പൊസസിംഗ്, ഇൻപുട്ട് എന്നിവ ഉള്ളവയായിരിക്കും. 2018 ൽ ആഗോള പിസി ഗെയിംസ് വിപണിയുടെ മൂല്യം ഏകദേശം 27.7 ബില്യൺ ഡോളറായിരുന്നു.
1983 -ലെ വീഡിയോ ഗെയിം ക്രാഷിന്റെ ഭാഗമായി ഹോം കമ്പ്യൂട്ടറുകൾ കൂടതുൽ പ്രശസ്തമായി. അത് "ബെഡ്റൂം കോഡർ" യുഗത്തിലേക്കെത്തിച്ചു.1990 കളിൽ പിസി ഗെയിമുകളുടെ മാർക്കറ്റിംഗ് തകർന്നിരുന്നു. 2000 ത്തിന്റെ മധ്യഭാഗത്തോടെ ഡിജിറ്റൽ ഡിസ്റ്റ്രിബൂഷനിലൂടെ അത് പുനരുജ്ജീവിച്ചു.
ലോകത്തെ മൂന്നാമത്തെ വലിയ വിഭാഗമാണ് പിസി ഗെയിമിന്റേത്, കൺസോളുകൾ ഉള്ളവ രണ്ടാമത്തേയുമാണ്, എന്നുൂകൂടാതെ മൊബൈൽ ഗെയിമിംഗ് രംഗവും അതിന്റേതായ വലിയ സ്ഥാനത്തിലാണ്, ലോകത്തെ 2.2 ബില്ല്യൺ ഗെയിം ഉപയോക്താക്കൾ ഗെയിമിംഗ് രംഗത്ത് US$101.1 ബില്ല്യൺ വരവ് ആണ് നൽകുന്നത് (നികുതികൾ ബാധകമാണ്) ഡിജിറ്റൽ ഗെയിം രംഗത്ത് വരവ് ആഗോള മാർക്കറ്റിന്റെ 87% ആണ്, അത് 94.4 ബില്ല്യൺ ആണ്. മറ്റൊന്ന് വളർന്നുകൊണ്ടിരിക്കുന്ന ഗെയിമിംഗ് രീതി മൊബൈലിന്റേയും ടാബിന്റെയും ഗെയിമിംഗ് വർഷം തോറും 19% വർദ്ധിച്ച് 46.1 ബില്യൺ ഡോളറായി, അവ മാർക്കറ്റിന്റ 42% ആണിപ്പോൾ. 2020 ആകുമ്പോഴേക്കും ആഗോളമാർക്കറ്റിന്റെ പകുതിയോളം മൊബൈൽ ഗെയിമിംഗ് സ്വന്തമാക്കും എന്ന് പഠനങ്ങൾ പറയുന്നു. ചൈന 27.5 ബില്യൺ ഡോളർ അഥവാ 2017 ലെ വരുമാനത്തിന്റെ നാലിലൊന്ന് വരുമാനം പ്രതീക്ഷിക്കുന്നു.
പി‌സി ഗെയിമിംഗിനെ ഐ‌ബി‌എം പേഴ്സണൽ‌ കമ്പ്യൂട്ടർ‌ അനുയോജ്യമായ സിസ്റ്റങ്ങളുടെ പര്യായമായി (ന്യൂസൂവും മറ്റുള്ളവരും) കണക്കാക്കുന്നു;ആൻഡ്രോയിഡിൽ  അല്ലെങ്കിൽ ഐഒഎസിൽ പ്രവർത്തിക്കുന്ന സ്മാർട്ട്ഫോണുകൾ, ടാബ്ലറ്റുകൾ എല്ലാം ഒരുതരത്തിൽ പേഴ്സണൽ കമ്പ്യൂട്ടർ ഗണത്തിൽപ്പെടുത്താം. എപി‌എസി മേഖല 2016 ൽ 46.6 ബില്യൺ ഡോളർ അല്ലെങ്കിൽ മൊത്തം ആഗോള വീഡിയോ ഗെയിം വരുമാനത്തിന്റെ 47% വരുമാനം കണക്കാക്കുന്നു (ശ്രദ്ധിക്കുക, "പിസി" ഗെയിമുകൾ മാത്രമല്ല). ചൈന ഇതിലൊക്കെ മുൻപന്തിയിലാണ്. എപി‌എസിയുടെ വരുമാനത്തിന്റെ പകുതിയോളം (24.4 ബില്യൺ ഡോളർ) ചൈനയിൽ മാത്രമാണ്, ലോകത്തിലെ ഏറ്റവും വലിയ വീഡിയോ ഗെയിം വിപണിയായി അതിന്റെ സ്ഥാനം ഉറപ്പിക്കുന്നു, യു‌എസിന്റെ പ്രതീക്ഷിക്കുന്ന വിപണി വലുപ്പം 23.5 ബില്യൺ ഡോളറിനേക്കാൾ മുന്നിലാണ്. 2017 ൽ വീഡിയോ ഗെയിം വരുമാനത്തിന്റെ 53% മൊബൈൽ ഗെയിമിംഗിൽ നിന്നാണ് (2016 ൽ 46%) ചൈന പ്രതീക്ഷിക്കുന്നത്.
ആദ്യകാല വളർച്ച
വലത്ത്‌|ലഘുചിത്രം|250x250ബിന്ദു|പിഡിപി-വൺ നുവേണ്ടി 1961 -ൽ നിർമ്മിച്ച ഗെയിമാണ് സ്പെയിസ്‍വാർഡ. ഇതുതന്നെയാണ് ലോകത്തെ രണ്ടാമതായി നിർമ്മിക്കപ്പെട്ട ഗെയിം. രണ്ട് സ്പെയിസ്ഷിപ്പുകളുള്ള രണ്ടുപേർക്ക് കളിക്കാവുന്ന ഗെയിമാണിത്. അവർ പരസ്പരം നശിപ്പിക്കാനാണ് ശ്രമിക്കുന്നത്. മൈക്രൊപ്രൊസസറുകളുടേയും, മൈക്രോകമ്പ്യൂട്ടറുകളുടേയും വികാസത്തിലൂടെയാണ് പേഴ്സണൽ കമ്പ്യൂട്ടറുകൾ ജനകീയമായത്. ടിക്-ടാക്-ടോ എന്ന യഥാർത്ഥ ജീവിത ഗെയിമിന്റെ രിതിയിലുള്ള കമ്പ്യൂട്ടർ ഗെയിം OXO 1952 -ൽ പുറത്തിറങ്ങി. രണ്ടാമത്തെ ഗെയിം നിർമ്മിക്കപ്പെട്ടത് 1961 -ലായിരുന്നു, എംഐടി വിദ്യാർത്ഥികളായ മാർട്ടിൻ ഗ്രാറ്റെസ്, ആലൻ കോടോക് സ്റ്റീവ് റസൽ എന്നിവർ ചേർന്ന് സ്പെയിസ്‍വാർ എന്ന് ഗെയിം നിർമ്മിച്ചു.
ആദ്യ തലമുറ കമ്പ്യൂട്ടർ ഗെയിമുകളിൽ കളിക്കാർ കമ്പ്യൂട്ടറുമായി സംവധിച്ചത് കമാന്റുകൾ നൽകിക്കൊണ്ടായിരുന്നു. കീബോർഡിലൂടെയാണ് അവർ കമാന്റുകൾ നൽകിയത്. ആദ്യകാല ടെക്സ്സ്റ്റ് അഡ്വെഞ്ചർ, അഡ്വെഞ്ചർ പിഡിപി-11 മിനികമ്പ്യൂട്ടറിനുവേണ്ടിയായിരുന്നു നിർമ്മിച്ചത്, 1976 -ൽ വിൽക്രൗത്തർ ആണ് അത് നിർമ്മിച്ചത്, പിന്നീട് 1977  -ൽ ഡോൺ വുഡ്സ് അതിനെ വിപുലീകരിച്ചു. 1977 ആയതോടെ അഡ്വെഞ്ചർ പോലുലള്ള ഗെയിമുകൾ എല്ലാ പേഴ്സണൽ കമ്പ്യൂട്ടറിലും പ്രവർത്തിക്കും വിധം പേഴ്‍സണൽ കമ്പ്യൂട്ടറുകൾ വളർന്നു. ഇക്കാലത്ത് ഗ്രാഫിക്ക്സ് കമ്പ്യൂട്ടർ ഗെയിമുകളുടെ പ്രധാന ഭാഗമായിതീർന്നു. അതിനു ശേഷം ടെക്സ്റ്റ് കമാന്റുകൾക്കൊപ്പം അടിസ്ഥാന ഗ്രാഫിക്ക്സുകളും ചേർത്തുതുടങ്ങി എസ്എസ്ഐ ഗോൾഡ് ബോക്സ് ഗെയിമുകളായ പൂൾ ഓഫ് റേഡിയൻസ്, ബാർഡ്സ് ടെയിൽ എന്നിവ ഉദാഹരണം.
1970 മുതൽ 1980  കാലഘട്ടത്ത് ഹോബിസ്റ്റ് ഗ്രൂപ്പുകൾ വഴിയും, ഗെയിമിംഗ് മാഗസിനുകൾ വഴിയും ഗെയിനുകൾ പുറത്തിറങ്ങാൻ തുടങ്ങി. ക്രിയേറ്റീവ് കമ്പ്യൂട്ടിംഗ്, കമ്പ്യൂട്ടർ ഗെയിമിംഗ് വേൾഡ് എന്നി മാഗസിനുകൾ ഉദാഹരണം. ഈ മാഗസിനുകൾ ഗെയിമിൽ അടിച്ചുകൊടുക്കാവുന്ന ഗെയിം കമാന്റുകൾ പ്രസിദ്ധീകരിച്ചിരുന്നു. അതിലൂടെ വായനക്കാർക്ക് തന്റേതായ സോഫ്റ്റെവയറുകൾ നിർമ്മിക്കാനും മത്സരങ്ങളിലേക്ക് നൽകാനും പ്രചോദനമായി. മൈക്രോചെസ്സ് ആയിരുന്നു ആദ്യമായി പൊതുവായി വിൽക്കപ്പെട്ട മൈക്ക്രോകമ്പ്യൂട്ടറുകൾക്കുള്ള ഗെയിം. 1977 ലായിരുന്നു അത് ആദ്യമായി വിൽക്കപ്പെട്ടത്, മൈക്രോചെസ്സ് ഏകദേശം 50,000 കോപ്പികൾ വിറ്റു.
രണ്ടാം തലമുറ വീഡിയോ ഗെയിം കൺസോളുകൾ പോലെ ഹോം കമ്പ്യൂട്ടർ ഗെയിം കമ്പനികളും ആർക്കേഡ് ഗെയിമുകളുടെ വിൽപ്പനയിൽ വിജയം കരസ്ഥമാക്കി. അട്ടാരി 400  ആയിരുന്നു  1982 കളിലെ ടോപ്പ് സെല്ലിംഗ് ഗെയിമുകളിൽ ഒന്ന്. ഫ്രോഗർ, സെന്റിപ്പേഡ് എന്നിവയുടെ പോർട്ട് ആയിരുന്നു ഈ അട്ടാരി 400. അതേ വർഷത്ത് പാക് മാൻ ഗെയിം അട്ടാരി 800 -ലേക്ക് പോർട്ട് ചെയ്തു. ഡോങ്കി കോങ്ങ് കൊലെകോ ആദം -ന് ലൈസൻസ് ചെയ്യപ്പെട്ടു. 1981 കൾക്ക് ശേഷം ഓതറൈസഡ് ചെയ്യാത്ത അട്ടാരിയുടെ ക്ലോണുകൾക്കെതിരെ അട്ടാരി നിയപരമായി നടപടികൾ എടുക്കാൻ തുടങ്ങി. പാക് മാൻ ക്ലോണുകളായിരുന്നു അതിലെ പ്രധാനി.
വ്യവസായത്തിന്റെ തകർച്ച
ഗെയിമിംഗ് രംഗത്തേക്ക് പ്രവേശിക്കാൻ ശ്രമിച്ച ചില കമ്പനികളുടെ നിലവാരമില്ലാത്ത ഗെയിമുളുടെ ആധിക്യം മൂലം  വീഡിയോ ഗെയിം മേഖലയിൽ വൻ തകർച്ചയുണ്ടായി. അട്ടാരി  2600 പോലുള്ളവയുടെ നിർമ്മാണത്തിന്റെ ആധിക്യവും ഇതിന് കാരണമായി. അതോടെ പേഴ്സണൽ കമ്പ്യൂട്ടിംഗിന്റെ റേറ്റിംഗ് വളരെയധികം കുറഞ്ഞു. ഈ തകർച്ച കൺസോൺ മാർക്കറ്റുകളെ വളരെയധികം ബാധിച്ചു. അതേ സമയത്ത് അറ്റാരി നിർമ്മാണ കമ്പനിയുടെ റെക്കോഡുകളും തകർന്നു. ഇതിന്റെ ഭാഗമായി കുറഞ്ഞ വിലയുള്ള കളർകമ്പ്യൂട്ടറുകൾ (കൊമൊഡോറെ 64 പോലള്ളവ) ഉയർന്ന റെക്കോർഡുകൾ നേടുകയും, ഇലക്ട്രോണിക്ക് ആർട്ട്സ് പോലുള്ള ഡെവലപ്പർമാർക്ക് അതിന്റെ മൂല്യം ലഭിക്കുകയും ചെയ്തു.
ഗെയിം കളിക്കുമ്പോഴുള്ള പ്രതീതി വർദ്ധിപ്പിക്കുവാനായി യഥാർത്ഥ്യം എന്ന് തോന്നിക്കാത്ത ഗ്രാഫിക്ക്സിനും, ഇലക്ട്രോണിക്ക് ശബ്ദത്തിനുമൊപ്പം പെറിൽ-സെൻസിറ്റീവ് സൺഗ്ലാസ്സുകൾകൂടി കമ്പനികൾ അയക്കുമായിരുന്നു. അധികമായി വരുന്ന ഇവ വൈകാതെ സ്വഭാവികമായ ഒന്നായി മാറി, പക്ഷെ പല ഗെയിമുകളും  ഇപ്പോഴും ഇതേ രീതിയിൽ അധികസാധനങ്ങളെ പാക്കിംഗിനോടൊപ്പം ഷിപ്പ് ചെയ്യുന്നു. എന്നിരുന്നാലും ഇപ്പോൾ സ്പെഷ്യൽ എഡീഷൻ‍ ഗെയിമുകളിൽ മാത്രമേ ഇങ്ങനെയൊരു രീതി കാണുന്നുള്ളു. ബ്ലിസ്സാർഡിൽ നിന്നുള്ള ബാറ്റിൽചെസ്റ്റ് ഉദാഹരണം..
നിന്റെന്റൊ എന്റർടെയിൻമെന്റ് സിസ്റ്റം (NES) -ത്തിന്റെ വരവോടെ നോർത്ത് അമേരിക്കൻ കൺസോൾ മാർക്കെറ്റിന് പുനരുജ്ജീവനം ഉണ്ടായി. യൂറോപ്പിൽ എന്നാൽ കമ്പ്യൂട്ടർ ഗെയമിന്റെ നില താഴ്ന്നു തന്നെ ഇരുന്നു. ZX സ്പെക്ട്രം, ബിബിസി മൈക്രോ പോലുള്ള കമ്പ്യൂട്ടറുകൾ യൂറോപ്പിയൻ മാർക്കറ്റിൽ വിജയകരമായിരുന്നു, പക്ഷെ അവിടെ എൻഇഎസ് അത്ര വിജയകരമായില്ല. അതിന്റെ കുത്തകകൾ ജപ്പാനിലും, നോർത്ത് അമേരിക്കയിലുമായിരുന്നു. സേഗ മാസ്റ്റർ സിസ്റ്റത്തോടുകൂടിയ 8-ബിറ്റ് കൺസോൾ മാത്രമാണ് യൂറോപ്പിൽ വിജയകരമായിരുന്നത്. അതേ സമയം ജപ്പാനിൽ കൺസോളുകളും, കമ്പ്യൂട്ടറുകളും വലിയ കച്ചവടമായി മാറി. കൺസോൾ മാർക്കറ്റുകളെ നിന്റെന്റൊ കീഴടക്കി, കമ്പ്യൂട്ടർ മാർക്കറ്റുകളെ എൻഇസി യുടെ പിസി-88 -ും, പിസി-98 -ും കീഴടക്കി. പടിഞ്ഞാറൻ പ്രദേശങ്ങളിലേയും, ജപ്പാനിലേയും കമ്പ്യൂട്ടറുകളിലെ പ്രധാന വ്യത്യാസം അതിന്റെ ഡിസ്പ്‍ളേ റെസല്യൂഷനിലായിരുന്നു, ജാപ്പനീസ് സിസ്റ്റം ഉയർന്ന് റെസല്യൂഷൻ ആയിരുന്നു സ്വീകരിച്ചിരുന്നത്. അതുകൊണ്ടുതന്നെ അവരുടെ ഗെയിമിംഗ് സിസ്റ്റങ്ങൾ ഉയർന്ന മികവുള്ളതായി. 1980 കൾക്ക് മുമ്പ് യമഹാ യുടെ എഫ് എം സിന്ത് സൗണ്ട് ബോർഡുകളും ജാപ്പനീസ് കമ്പ്യൂട്ടർ ഉപയോഗിച്ചിരുന്നു.
16-ബിറ്റ് യുഗത്തിൽ യൂറോപ്പിൽ കൊമോഡോറേ അമീഗ, അട്ടാരി എസ്ടി എന്നിവ വളരെയധികം പ്രശ്സതമായി, അതോടൊപ്പം പിസി-98, ഷാർപ്പ് X68000 , എഫ്എം ടൗൺസ് എന്നിവ ജപ്പാനിലും പ്രശസ്തമായി. 1980 കളുട മധ്യേ നിർമ്മിക്കപ്പെടുമ്പോൾ തന്നെ അമീഗ X68000 ,എഫ്എം ടൗൺസ് എന്നിവയ്ക്ക് ആർ‍ക്കേഡ് ക്വാളിറ്റിയുള്ള ഹാർഡ്വെയർ ഗ്രാഫിക്ക്സും, ശബ്ദവും നൽകാൻ കഴിയുന്നതായിരുന്നു.
അവലംബം
വർഗ്ഗം:പെഴ്സണൽ കമ്പ്യൂട്ടർ ഗെയിമുകൾ വർഗ്ഗം:പെഴ്സണൽ കമ്പ്യൂട്ടർ
കോമളപുരം
കേരളത്തിലെ ആലപ്പുഴ ജില്ലയിലെ ഒരു ഗ്രാമമാണ് കോമളപുരം. ആര്യാട് പഞ്ചായത്തിന്റെ ഒരു ഭാഗമാണ് ഈ ഗ്രാമം. കോമളപുരം എന്ന വാക്ക് വന്നത് രണ്ട് വാക്കുകളിൽ നിന്നാണ്.ഒന്ന് കോമളം, ഒരു കാലത്ത് ഇവിടെ ജീവിച്ചിരുന്ന പണമിടപാടുകാരനായ കോമളം ഷെട്ടിയിൽ നിന്നാണ് ആ പേര് വന്നത്. പിന്നെയുള്ളത് പുരം അത് ആ ഒരു മേഖലയെ അല്ലെങ്കിൽ പ്രദേശത്തെ പറയുന്ന പേരാണ്. മലയാളത്തിൽ സുന്ദരിമാരായ സ്ത്രീകളേയോ കുട്ടികളേയോ കോമളം എന്നു പറയാറുണ്ട്. അതു കൊണ്ട് തന്നെ കോമളപുരം സുന്ദരിമാരായ സ്ത്രീകളൂടേയും കുട്ടികളുടേയും നാട് എന്നും അറിയപ്പെടുന്നു.
ജനസംഖ്യ
2001 ലെ സെൻസസ് പ്രകാരം കോമളപുരത്തെ ആകെയുള്ള ജനസംഖ്യ 43281 ആണ്. ആകെയുള്ള ജനസംഖ്യയുടെ 49% പുരുഷന്മാരും 51% സ്ത്രീകളുമാണ്. ഇന്ത്യയുടെ ദേശീയ സാക്ഷരത ശരാശരി 59.5%, അതിനേക്കാൾ കൂടുതൽ ആണ് കോമളപുരത്തെ സാക്ഷരത, 84%. പുരുഷന്മാരുടെ ശരാശരി സാക്ഷരത 86% വും സ്ത്രീകളുടേത് 82% വും ആണ്. മൊത്തം ജനസംഖ്യയുടെ 11% ആറ് വയസിൽ താഴെയുള്ള കുട്ടികളാണ്. ആലപ്പുഴ ജില്ലയുടെ നാലര കിലോമീറ്റർ വടക്കായാണ് കോമളപുരം സ്ഥിതി ചെയ്യുന്നത്.
ആരാധനാലയങ്ങൾ
ആര്യാട് പള്ളിയിലുള്ള മരിയാൻ ഗുഹയാണ് കോമളപുരത്തുള്ള മറ്റൊരു ആകർഷണം.
വ്യവസായം
കോമളപുരം കയർ വ്യവസായത്തിനു പേരു കേട്ട ഗ്രാമമാണ്. ഇവിടുത്തെ പല കുടുംബങ്ങളും ചെറുകിട കയർ വ്യവസായത്തെ ആശ്രയിച്ചു ജീവിക്കുന്നവരാണ്. നൂൽനൂൽപ്പ് ശാലയും ഇവിടെ ഒരു കാലത്ത് സജീവമായിരുന്നു. ട്രേഡ് യൂണിയൻ പ്രശ്നങ്ങൾ കാരണം പലതും ഇന്നു പ്രവർത്തനത്തിലില്ല.
ഗതാഗതം
ദേശീയ പാത 47 ഉം ആലപ്പുഴ- വൈക്കം സംസ്ഥാന പാതയും കോമളപുരം വഴിയാണ് കടന്നു പോകുന്നത്.
കോസ്‌സിയുസ്സ്‌കൊ
ഓസ്ട്രേലിയ ഭൂഖണ്ഡത്തിലെ പ്രധാനം ഭൂഭാഗത്തിൽ സ്ഥിതിചെയ്യുന്ന ഏറ്റവും ഉയരമുള്ള കൊടുമുടിയാൺ* കോസ്‌സിയുസ്സ്‌കൊ (Mount Kosciuszko, നേരത്തെ Mount Kosciusko) സമുദ്രനിരപ്പിൽനിന്നും 2,228 മീറ്റർ ഉയരമുള്ള ഇ കൊടുമുടി ന്യൂ സൗത്ത് വെയിൽസിലെ കോസ്‌സിയുസ്സ്‌കൊ നാഷനൽ പാർക്കിലെ സ്നോയി മൗണ്ടൻസിൽ മെയ്ൻ റേഞ്ചിൽ സ്ഥിതിചെയ്യുന്നു
സെവൻ സമ്മിറ്റുകളിൽ ഓസ്ട്രേലിയയുടെ പ്രധാനം ഭൂഭാഗം മാത്രം പരിഗണിക്കുമ്പോൾ കോസ്‌സിയുസ്സ്‌കൊവിനെ ഉൾപ്പെടുത്താറുണ്ട്, എന്നാൽ വെസ്റ്റേൺ ന്യൂ ഗിനിയയെയും പരിഗണിക്കുമ്പോൾ 4,884 മീറ്റർ ഉയരമുള്ളാ പുങ്കക്  ജയായെ സെവൻ സമ്മിറ്റുകളിൽ ഉൾപ്പെടുത്തുന്നു.
പേരിനു പിന്നിൽ
പോളിഷ്-ലിത്വാനിയൻ സ്വാതന്ത്ര്യസമര സേനാനി ജനറൽ തഡ്യൂസ് കൊസിയുസ്കോയുടെ ബഹുമാനാർത്ഥം 1840-ൽ പോളിഷ് പര്യവേഷകനായ പാവെ എഡ്മണ്ട് സ്ട്രെസെലിക്കി ഈ പർവതത്തിന്, പോളണ്ടിലെ ക്രാക്കോവിലെ കൊസിയുസ്കോ മലയോടുള്ള സാമ്യം കാരണം കോസ്‌സിയുസ്സ്‌കൊ എന്ന് പേരിട്ടത്
പോൾ എഡ്മണ്ട് സ്ട്രെസ്ലെക്കി, ജെയിംസ് മർക്ആർതർ എന്നിവരുടെ നേതൃത്വത്തിൽ തദ്ദേശീയരായ വഴികാട്ടികളായ ചാർലി ടാരയും ജാക്കിയും ചേർന്ന ഒരു പര്യവേക്ഷണസംഘം ഇന്ന് സ്ട്രെസെലിക്കിയുടെ തെക്കൻ പര്യവേഷണം എന്ന് വിളിക്കപ്പെടുന്ന പര്യവേഷണത്തിനു പുറപ്പെട്ടത്. ന്യൂ സൗത്ത് വെയിൽസിന്റെ കാലാവസ്ഥ, ഭൂമിശാസ്ത്രം, പാലിയന്റോളജി, ഭൂമിശാസ്ത്രം എന്നിവ അന്വേഷിക്കാനും കണ്ടെത്തലുകൾ പ്രസിദ്ധീകരിക്കാനും സ്ട്രെസെലെക്കി ആഗ്രഹിച്ചു. .
ഗീഹി താഴ്‌വരയിൽ നിന്നാണ് മലകയറ്റം തുടങ്ങിയത്. ഹാനൽസ് സ്പർ (Hannel’s Spur) കയറിയ ശേഷം, നിലവിൽ മൗണ്ട് ടൗൺസെന്റ് എന്ന് വിളിക്കപ്പെടുന്ന കൊടുമുടിയിലെത്തി. ഇവിടെ സ്ട്രെസ്ലെക്കി തന്റെ ഉപകരണങ്ങൾ ഉപയോഗിച്ച് നിരീക്ഷണങ്ങൾ നടത്തുകയും.തൊട്ടടുത്ത കൊടുമുടിക്ക് ഉയരം കൂടുതലാണെന്ന് ശ്രദ്ധിക്കുകയും ചെയ്തു. മർക്ആർതറിന്റെ സാന്നിധ്യത്തിൽ, 1817-ൽ മരണമടഞ്ഞ പോളിഷ്-ലിത്വാനിയൻ സൈനിക നേതാവിന്റെ പേരിൽ അദ്ദേഹം ഉയർന്ന കൊടുമുടിക്ക് കോസ്‌സിയുസ്സ്‌കൊ എന്ന് പേരിട്ടു. വൈകിപ്പോയതിനാൽ മർക്ആർതർ ക്യാമ്പിലേക്ക് മടങ്ങാൻ തീരുമാനിച്ചു, സ്ട്രെസെലെക്കി മാത്രം കോസിയസ്കോ ഉച്ചകോടിയിൽ കയറി.
അവലംബം
വർഗ്ഗം:സെവൻ സമ്മിറ്റുകൾ വർഗ്ഗം:ഏറ്റവും ഉയരം കൂടിയ സ്ഥാനങ്ങൾ രാജ്യം തിരിച്ച്
സജൻ പ്രകാശ്
ഒരു ഇന്ത്യൻ നീന്തൽ താരമാണ് സജൻ പ്രകാശ് (ജനനം 14 സെപ്റ്റംബർ 1993). 2015 ലെ ദേശീയ ഗെയിംസിൽ പുരുഷവിഭാഗം ഫ്രീസ്റ്റൈൽ, ബട്ടർഫ്ളൈ, റിലേ തുടങ്ങിയ മത്സര വിഭാഗത്തിൽ പങ്കെടുത്തിട്ടുള്ള ഇദ്ദേഹം 6 സ്വർണ്ണവും 3 വെള്ളിയും നേടി ആ വർഷത്തെ ദേശീയ ഗെയിംസിന്റ മികച്ച താരമായി തിരഞ്ഞെടുക്കപ്പെട്ടിരുന്നു. 2016-ലെ റിയോ ഒളിമ്പിക്സിൽ 200 മീറ്റർ ബട്ടർഫ്ളൈ ഇനത്തിൽ ഇന്ത്യയെ പ്രതിനിധീകരിച്ചത് സജൻ പ്രകാശ് ആണ്.
2021 ടോക്യോ ഒളിമ്പിക്സ് യോഗ്യത നേടിയ സജൻ ഒളിമ്പിക്സിന് നേരിട്ട് യോഗ്യത നേടുന്ന ആദ്യ ഇന്ത്യൻ നീന്തൽ താരമായി മാറി. റോമിൽ നടന്ന യോഗ്യതാ ചാമ്പ്യൻഷിപ്പിൽ 1:56.38 സമയത്തിൽ ഒന്നാമതെത്തിയാണ് ഒളിമ്പിക്സ് യോഗ്യത നേടിയത്.
അവലംബം
വർഗ്ഗം:1993-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കേരളത്തിൽ നിന്നുള്ള കായികതാരങ്ങൾ
കൃസ്ത്യൻ ഗോട്‌ഫ്രീഡ് ഡാനിയേൽ നീസ് വൺ എസെൻബെക്ക്
വലത്ത്‌|ലഘുചിത്രം|Christian Gottfried Daniel Nees von Esenbeck in 1855 ജർമൻകാരനായ ഒരു സസ്യശാസ്ത്രജ്ഞനും, ഡോക്ടറും, ജന്തുശാസ്ത്രജ്ഞനും, പ്രകൃതിതത്വശാസ്ത്രകാരനുമായിരുന്നു ക്രിസ്ത്യൻ ഗോട്‌ഫ്രീഡ് ഡാനിയേൽ നീസ് വൺ എസെൻബെക്ക് അഥവാ നീസ് (Christian Gottfried Daniel Nees von Esenbeck), (14 ഫെബ്രുവരി 1776 – 16 മാർച്ച് 1858). ഗോയ്ഥേയുടെ സമകാലികനായിരുന്ന ഇദ്ദേഹം ലിനയേസിന്റെ കാലത്തുതന്നെയായിരുന്നു ജീവിച്ചിരുന്നത്. ലിനയേസ് വിവരിച്ചിടത്തോളം തന്നെ ഏകദേശം 7000 സസ്യങ്ങളെപ്പറ്റി നീസ് വിവരണം നൽകിയിട്ടുണ്ട്. German Academy of Natural Scientists Leopoldina -ന്റെ അധ്യക്ഷൻ എന്ന നിലയിലുള്ള അദ്ദേഹത്തിന്റെ അവസാനപ്രവൃത്തി ചാൾസ് ഡാർവിനെ അതിലെ ഒരു അംഗമായി ചേർക്കുക എന്നതായിരുന്നു. സസ്യശാസ്ത്രത്തിലും ജന്തുശാസ്ത്രത്തിലും അനവധി മോണോഗ്രാഫുകളുടെ രചയിതാവായ അദ്ദേഹം ഏറ്റവും കൂടുതൽ അറിയപ്പെടുന്നത് പൂപ്പലുകളെപ്പറ്റിയുള്ള പഠനത്തിലാണ്.
പ്രമീള ജയപാൽ
അമേരിക്കൻ കോൺഗ്രസ് അംഗമായി തിരഞ്ഞെടുക്കപ്പെട്ട ആദ്യ മലയാളി വനിതയാണ് പ്രമീള ജയപാൽ. വാഷിങ്ടണിൽ നിന്ന്‌ ഡെമോക്രാറ്റിക് പാർട്ടി സ്ഥാനാർഥി ആയാണ്‌ പ്രമീള വിജയിച്ചത്. നിലവിൽ വാഷിങ്ടൺ സ്റ്റേറ്റ് സെനറ്റ് അംഗമാണ്.
ജീവിത രേഖ
1965 സപ്തംബർ 21 ന് ചെന്നൈയിൽ ജനിച്ചു. കേരളത്തിലെ പാലക്കാട് ജില്ലയിലാണ് ഇവരുടെ കുടുംബവേരുകൾ. പാലക്കാട് പെരുവെമ്പ് മുതുവഞ്ചാൽ കുടുംബാംഗമാണ് മാതാവ് മായാ ജയപാൽ, അച്ഛൻ ജയപാൽ മേനോൻ പൊന്നാനി ഈശ്വരമംഗലം സ്വദേശിയാണ്. ഇവർ ഇപ്പോൾ ബെംഗളൂരുവിലാണ് താമസം. ഇന്തോനേഷ്യയിലും സിംഗപ്പൂരിലുമായി സ്‌കൂൾ വിദ്യാഭ്യാസം പൂർത്തിയാക്കി. 16ാം വയസിൽ അമേരിക്കയിലേക്ക് കുടിയേറി. ജോർജ് ടൗൺ യൂണിവേഴ്‌സിറ്റിയിൽ നിന്ന് ബിരുദവും. നോർത്ത് വെസ്‌റ്റേൺ യൂണിവേഴ്‌സിറ്റിയിൽ നിന്നും എം.ബി.എയും കരസ്ഥമാക്കി.
2015 മുതൽ വാഷിങ്ടൺ സ്‌റ്റേറ്റ് സെനറ്റിൽ 37ആം ലെജിസ്ലേറ്റീവ് ജില്ലയെ പ്രതിനിധീകരിച്ച് അംഗമാണ്. അമേരിക്കയിലെ ഡെമോക്രാറ്റിക് പാർട്ടിയുടെ സജീവ പ്രവർത്തകയാണ് പ്രമീള ജയപാൽ. 2012വരെ വാഷിങ്ടണിലെ പടിഞ്ഞാറൻ തീര പട്ടണമായ സീറ്റ്ൽ കേന്ദ്രീകരിച്ച് പൗരവകാശ പ്രവർത്തനം നടത്തുകയായിരുന്നു ഇവർ. കുടിയേറ്റ അനുകൂല അഭിഭാഷക സംഘമായി വൺ അമേരിക്കയുടെ എക്‌സിക്യുട്ടീവ് ഡയറക്ടറായിരുന്നു. വാഷിങ്ടണിലെ ഏഴാം കോൺഗ്രസണൽ ജില്ലയിൽ നിന്ന് അമേരിക്കൻ കോൺഗ്രസ്സിലേക്ക് മത്സരിച്ചു, വിജയിച്ചു. വാഷിങ്ടണിലെ ഒമ്പതാം കോൺഗ്രസണൽ ജില്ലയിലാണ് ഇവർ താമസിക്കുന്നത്.
സാമൂഹ്യപ്രവർത്തന രംഗം
2001ലെ വേൾഡ് ട്രേഡ് സെന്റർ ആക്രമണത്തിന് ശേഷം വിദ്വേഷ വിരുദ്ധ മേഖല (Hate Free Zone) എന്ന പേരിൽ അഭിഭാഷക സംഘം രൂപീകരിച്ചു. അമേരിക്കൻ അറബികൾ, മുസ്്‌ലിംകൾ, സൗത്ത് ഏഷ്യൻ അമേരിക്കൻസ് എന്നിവർ അടങ്ങിയതായിരുന്നു സംഘം. പുതിയ അമേരിക്കൻ പൗരൻമാർക്ക് വോട്ടിങ്, കുടിയേറ്റ സംബന്ധമായ പ്രശ്‌നങ്ങളും മറ്റും ചർച്ചച്ചെയ്യുന്ന വേദിയായി ഇത് പ്രവർത്തിച്ചു. 2008ൽ ഈ സംഘടന വൺ അമേരിക്ക എന്ന് പേര് മാറ്റി. 2012 മെയ് മാസം സംഘടനയുടെ നേതൃത്വത്തിൽ നിന്ന് ഒഴിഞ്ഞു. ഒരു വർഷത്തിന് ശേഷം, കുടിയേറ്റ വിഭാഗങ്ങൾക്ക് വേണ്ടി പ്രമീള ജയപാൽ നടത്തിയ പ്രവർത്തനങ്ങൾക്ക് വൈറ്റ് ഹൗസ് അംഗീകാരം നൽകി. അവരെ ചാംപ്യൻ ഓഫ് ചെയ്ഞ്ച് ബഹുമതി നൽകി ആദരിച്ചു.
രാഷ്ട്രീയ പ്രവർത്തനം
സംസ്ഥാന സെനറ്ററായിരുന്ന ആദം ക്ലിനെ 2014ൽ വിരമിക്കൽ പ്രഖ്യാപിച്ചതിന് ശേഷം അദ്ദേഹത്തിന്റെ പിൻഗാമിയായി ഉയർന്നുവന്ന നിരവധി ഡെമോക്രാറ്റുകളിൽ ഒരാളായിരുന്നു പ്രമീള ജയപാൽ. സീറ്റ്ൽ മേയറായിരുന്ന ഇഡ് മുർറെ,ആദം ക്ലിനെയുടെ പിൻഗാമിയായി പ്രമീള ജയപാലിനെ പിന്താങ്ങി. . 2014 ഓഗസ്റ്റ് അഞ്ചിന് നടന്ന വാഷിങ്ടൺ ഓപ്പൺ പ്രൈമറിയിൽ ആറു സ്ഥാനാർഥികളിൽ 51 ശതമാനം വോട്ട് നേടി. നവംബറിൽ ഡെമോക്രാറ്റിക് പാർട്ടിയിലെ ലൂയിസ് വതനാബെയെ പരാജയപ്പെടുത്തി.. അമേരിക്കൻ കോൺഗ്രസ്സിൽ അംഗമായിരുന്ന ജിം മാക് ദെർമോട്ട് അദ്ദേഹത്തിന്റെ വിരമിക്കൽ പ്രഖ്യാപിച്ചതിനെ തുടർന്ന് 2016 ജനുവരിയിൽ വാഷിങ്ടൺ സെവൻത് കോൺഗ്രഷണൽ ജില്ലയിൽ നിന്ന് അമേരിക്കൻ കോൺഗ്രസ്സിലേക്ക് തന്റെ സ്ഥാനാർത്ഥിത്വം പ്രഖ്യാപിച്ചു. ഏപ്രിൽ മാസത്തിൽ ബെർണി സാൻഡേഴ്‌സ് പിന്തുണച്ചു. ഇതോടെ പ്രമീളയുടെ പ്രചാരണ പ്രവർത്തകരുടെ എണ്ണം ഇരട്ടിയായി. 2016 ഓഗസ്റ്റ് രണ്ടിന് പ്രൈമറിയിൽ ആദ്യ രണ്ടാം റാങ്കിൽ എത്തി. ഇതോടെ നവംബറിൽ നടന്ന പൊതു തിരഞ്ഞെടുപ്പിൽ മത്സരിക്കാൻ യോഗ്യത നേടി. കോൺഗ്രസ് അംഗമായി തിരഞ്ഞെടുക്കപ്പെട്ടു. നവംബർ ഒമ്പതിന് അമേരിക്കൻ കോൺഗ്രസ്സിലേക്ക് വിജയിച്ചു. സാമാജികരുടെ കഴിവ് വിശകലനം ചെയ്യുന്ന ഫിസ്‌കൽ നോട്ട് എന്ന ടെക്‌നോളജി കമ്പനി ഏറ്റവും ഫലപ്രദമായ സ്റ്റേറ്റ് സെനറ്ററായി പ്രമീള ജയപാലിനെ പരിഗണിച്ചിട്ടുണ്ട്. പ്രമീള ജയപാൽ തന്റെ തിരഞ്ഞെടുപ്പ് പ്രചാരണ സമയത്ത് അവരുടെ ലെജിസ്ലേറ്റീവ് റെക്കോഡിൽ തെറ്റിദ്ധരിപ്പിക്കുന്ന അവകാശവാദങ്ങൾ നിരത്തിയിരുന്നുവെന്ന് ദ സ്‌ട്രെയ്ഞ്ചർ എന്ന ന്യൂസ് പേപ്പർ നടത്തിയ അന്വേഷണത്തിൽ കണ്ടെത്തിയിരുന്നു.
കുടുംബ ജീവിതം
2000 മുതൽ അമേരിക്കൻ പൗരയാണ് പ്രമീള ജയപാൽ. പിൾഗ്രിമേജ്: വൺ വിമൻസ് റിട്ടേൺ ടു എ ചെയ്ഞ്ചിങ് ഇന്ത്യ എന്ന പുസ്തകത്തിന്റെ രചയിതാവാണ് പ്രമീള. 2000 മാർച്ചിൽ പുസ്തകം പ്രസിദ്ധീകരിച്ചു. കൊളംബിയ സിറ്റിക്ക് സമീപത്തുള്ള സീറ്റ്ൽ എന്ന തീരദേശ പട്ടണത്തിലാണ് താമസം. ഭർത്താവ് സ്റ്റീവ് വില്യംസൺ, മകൻ ജനക് പ്രെസ്റ്റൺ. ജോർജ് ടൗൺ സർവ്വകലാശാലയിൽ നിന്ന് ബി.എ ബിരുദം നേടി. നോർത്ത് വെസ്‌റ്റേൺ സർവ്വകലാശാലയിലെ കെല്ലോഗ് സ്‌കൂൾ ഓഫ് മാനേജ്‌മെന്റിൽ നിന്ന് എം.ബി.എ ബിരുദാനന്തര ബിരുദവും നേടി.
അവലംബം
വർഗ്ഗം:അമേരിക്കൻ ഹൗസ്‌ ഒഫ്‌ റെപ്രസെന്റേറ്റിവ്‌ അംഗങ്ങൾ വർഗ്ഗം:1965-ൽ ജനിച്ചവർ
ദി സീസൈഡ് അറ്റ് പലവാസ്
1854-ൽ ഗുസ്താവ് കൂർബെ വരച്ച പാലവാസ്-ലെസ്-ഫ്ലോട്ടുകളിലെ കടൽത്തീരത്തിന്റെ ചിത്രമാണ് ദി സീസൈഡ് അറ്റ് പലവാസ്. കൂർബെ മോണ്ട്പെല്ലിയറിൽ ആദ്യമായി താമസിക്കുന്നതിനിടെ ആൽഫ്രഡ് ബ്രൂയാസ് ഈ ചിത്രം വരയ്ക്കാനായി നിയോഗിച്ചു. കൂർബെ ജനിച്ചത് ഫ്രാഞ്ചെ-കോംടെയിലാണ്. അതിനാൽ ലാംഗ്വേഡോക്കിന്റെയും മെഡിറ്ററേനിയന്റെയും പ്രകൃതിദൃശ്യങ്ങൾ ഒരു തുറന്നുകാട്ടലായിരുന്നു. കാസ്പർ ഡേവിഡ് ഫ്രീഡ്രിക്ക് വരച്ച ദി മോങ്ക് ബൈ ദി സീയും ഈ ചിത്രത്തിന് ഭാഗികമായ പ്രചോദനമായി. ഈ ചിത്രം ഇപ്പോൾ മോണ്ട്പെല്ലിയറിലെ മ്യൂസി ഫാബ്രെയിലാണ് സംരക്ഷിച്ചിരിക്കുന്നത്.
ചിത്രകാരനെക്കുറിച്ച്
പത്തൊൻപതാം നൂറ്റാണ്ടിലെ ഫ്രഞ്ച് പെയിന്റിംഗിൽ റിയലിസം പ്രസ്ഥാനത്തിന് നേതൃത്വം നൽകിയ ഒരു ഫ്രഞ്ച് ചിത്രകാരനായിരുന്നു ഗുസ്താവ് കൂർബെ. തനിക്കു കാണാൻ കഴിയുന്ന കാര്യങ്ങൾ മാത്രം വരയ്ക്കാൻ പ്രതിജ്ഞാബദ്ധനായ അദ്ദേഹം അക്കാദമിക് കൺവെൻഷനും മുൻ തലമുറയിലെ വിഷ്വൽ ആർട്ടിസ്റ്റുകളുടെ റൊമാന്റിസിസവും നിരസിച്ചു. അദ്ദേഹത്തിന്റെ സ്വാതന്ത്ര്യം പിൽക്കാല കലാകാരന്മാരായ ഇംപ്രഷനിസ്റ്റുകൾക്കും ക്യൂബിസ്റ്റുകൾക്കും പ്രധാനപ്പെട്ട ഒരു മാതൃകയാണ്. പത്തൊൻപതാം നൂറ്റാണ്ടിലെ ഫ്രഞ്ച് പെയിന്റിംഗിൽ ഒരു നവീനനെന്ന നിലയിലും തന്റെ സൃഷ്ടികളിലൂടെ ധീരമായ സാമൂഹിക പ്രസ്താവനകൾ നടത്താൻ തയ്യാറായ ഒരു കലാകാരനെന്ന നിലയിലും കോർബെറ്റിന് ഒരു പ്രധാന സ്ഥാനം ഉണ്ട്.
അവലംബം
വർഗ്ഗം:ഗുസ്താവ് കൂർബെ വരച്ച ചിത്രങ്ങൾ വർഗ്ഗം:ഫ്രഞ്ച് പെയിന്റിംഗുകൾ
സമയ സങ്കീർണ്ണത (കമ്പ്യൂട്ടർ ശാസ്ത്രം)
കമ്പ്യൂട്ടർ ശാസ്ത്രത്തിൽ ഒരു അൽഗോരിതം ഓടിയ്ക്കാനുള്ള സമയം കണക്കാക്കാൻ ഉപയോഗിയ്ക്കുന്ന ഒരു അളവാണ് സമയ സങ്കീർണ്ണത. സാധാരണയായി അൽഗോരിതത്തിലെ ഒരു പ്രാഥമിക വരി ഓടിച്ചു നോക്കാൻ ഒരു നിശ്ചിത സമയം വേണമെന്ന് സങ്കൽപ്പിയ്ക്കുന്നു. അതിനുശേഷം ഒരു അൽഗോരിതത്തിൽ എത്ര പ്രാഥമിക വരികൾ (elementary steps) ഉണ്ടെന്നു എണ്ണിനോക്കിയാണ് അതിനെ ഈ നിശ്ചിത സമയം കൊണ്ട് ഗുണിച്ചാണ്‌ സമയ സങ്കീർണ്ണതയുടെ മതിപ്പുവില (estimate) നിശ്ചയിയ്ക്കുന്നത്.
സാധാരണയായി ഒരു അൽഗോരിതത്തിലേക്കുള്ള ഇൻപുട്ടിന്റെ വിലകൾക്ക് പല വലിപ്പം ആകാം. അതിനാൽ ഈ വിലകളിലെ ഏറ്റവും വലിയ വലിപ്പമുള്ള വില കൊടുത്താൽ എന്തു സംഭവിയ്ക്കും എന്ന് നോക്കിയാണ് (worst case complexity അഥവാ ഉച്ച സങ്കീർണ്ണത ) അതിന്റെ പ്രകടനം വിലയിരുത്തുന്നത്. ചില അവസരങ്ങളിൽ അൽഗോരിതങ്ങളുടെ ശരാശരി സങ്കീർണ്ണത (average time complexity) യും കണക്കിലെടുക്കാറുണ്ട്.
രണ്ടവസ്ഥയിലും സമയ സങ്കീർണ്ണത ഇൻപുട്ട് വിലയുടെ വലിപ്പത്തിന്റെ (size of input) ഒരു ഫലനം (function) ആയാണ് എഴുതുന്നത്. എന്നാൽ ഈ ഫലനം എത്രയാണെന്ന് കൃത്യമായി ഗണിച്ചെടുക്കാൻ എളുപ്പമല്ല. അതിനാൽ ഇതിന്റെ സൂത്രവാക്യം കൃത്യമായി എഴുതുന്നതിനു പകരം ഇന്പുട് വിലകളുടെ വലിപ്പം കൂടുംതോറും അൽഗോരിതത്തിന്റെ ഓടുന്ന വരികളുടെ എണ്ണം എത്ര വേഗതയിൽ കൂടുന്നു എന്നുള്ള ഒരു മതിപ്പുവിലയാണ് സാധാരണയായി കണക്കാക്കാറുള്ളത്. ഇതിനെ സമയ സങ്കീർണ്ണതയുടെ അസംപാത സ്വഭാവം (asymptotic behavior, അഥവാ ട്രെൻഡ്) കണക്കാക്കുന്നു എന്നു പറയാം. ഉദാഹരണത്തിന് ഇൻപുട്ട് വിലകളുടെ വലിപ്പത്തിന്റെ വർഗത്തിനനുസരിച്ച് ഒരു അൽഗോരിതത്തിലെ ഓടുന്ന വരികളുടെ എണ്ണം കൂടുന്നുണ്ടെങ്കിൽ (proportional to the square) അതിന്റെ സമയ സങ്കീർണ്ണത ദ്വിമാനം ആണെന്ന് പറയുന്നു. ഇനി ഈ ഫലനത്തിന് ഏകമാനമായ ഒരു പദം കൂടി ഉണ്ടെങ്കിലും (ഉദാ : n^2 + 5n) ഏറ്റവും വലിയ മാനം മാത്രമേ കണക്കിലെടുക്കുന്നുള്ളൂ. ബാക്കിയെല്ലാം ഒഴിവാക്കും.
സാധാരണയായി സമയ സങ്കീർണ്ണത "വലിയ ഓ പ്രതീകം" (big O notation) എന്ന സങ്കേതം ഉപയോഗിച്ചാണ് രേഖപ്പെടുത്തുന്നത്. നേരത്തെ കാണിച്ച ഒരു ഫലനത്തിലെ ഏറ്റവും വലിയ ഘാതം ഉൾകൊള്ളുന്ന പദം (അഥവാ ഏറ്റവും വലിയ പദം, ചിലപ്പോൾ ഫലനങ്ങൾ ബഹുപദം (polynomial) തന്നെ ആകണമെന്നില്ല. എക്സ്പോണെൻഷ്യൽ, ഫാക്ടോറിയൽ തുടങ്ങി അതിവേഗം വളരുന്ന പദങ്ങൾ ആകാം) മാത്രം ഉൾക്കൊള്ളിച്ചുള്ള ഒരു പ്രതീകമാണിത്. ഉദാഹരണം ഇൻപുട്ട് വിലകളുടെ വലിപ്പം n (ഇൻപുട്ടിനെ രേഖപ്പെടുത്താൻ എത്ര ബിറ്റുകൾ വേണമെന്നുള്ളതിന്റെ കണക്ക്) ആണെങ്കിൽ സമയ സങ്കീർണ്ണത O(n), O(n\log n), O(2^n), തുടങ്ങിയവ ആണെന്ന് എഴുതാം.
ചില സന്ദർഭങ്ങളിൽ സമയ സങ്കീർണ്ണതയെ പ്രതീകങ്ങളില്ലാതെ തന്നെ രേഖീയം(linear, O(n)), പോളിനോമിയൽ/ബഹുപദം( O(n^\alpha) for some constant ), എക്സ്പോണെൻഷ്യൽ (O(2^n)) എന്നൊക്കെയും വിശേഷിപ്പിയ്ക്കാറുണ്ട്.
സാധാരണ കണ്ടുവരുന്ന സമയ സങ്കീർണ്ണതകളുടെ പട്ടിക
താഴെ കൊടുത്തിരിയ്ക്കുന്ന പട്ടികയിൽ സാധാരണ കണ്ടുവരുന്ന സമയ സങ്കീർണ്ണതകൾ വിവരിച്ചിട്ടുണ്ട്. ഈ പട്ടികയിൽ താഴേയ്ക്ക് പോകുന്തോറും തന്നിരിയ്ക്കുന്ന ഒരു ഇന്പുട് വിലയുടെ വലിപ്പത്തിനനുസരിച്ചുള്ള സമയ സങ്കീർണ്ണതയുടെ അളവ് കൂടിക്കൊണ്ടിരിയ്ക്കും. മുകളിലെ ആരേഖവും ശ്രദ്ധിയ്ക്കുക. എക്സ്പോണെൻഷ്യൽ, ഫാക്ടോറിയൽ സമയ സങ്കീർണ്ണത എത്തുംതോറും സമയ സങ്കീർണ്ണതയുടെ അളവ് ഭയാനകമായ രീതിയിൽ കൂടും.
അവലംബങ്ങൾ
വർഗ്ഗം:തിയററ്റിക്കൽ കമ്പ്യൂട്ടർ സയൻസ്‎ വർഗ്ഗം:കമ്പ്യൂട്ടർ ശാസ്ത്രം‎
ഗോമതി മഹാദേവൻ
ഗോമതി മഹാദേവൻ ഒരു ഇന്ത്യൻ ചലച്ചിത്ര നടി ആണ്.
റോബെർട്ട് സൊബുക്വേ
ലഘുചിത്രം|House on [[റോബൻ ദ്വീപ്|Robben Island where Sobukwe was kept in solitary confinement]] ദക്ഷിണാഫ്രിക്കയിലെ പ്രധാന രാഷ്ട്രീയ പ്രവർത്തകനായിരുന്നു റോബെർട്ട് മംഗളിസൊ സൊബുക്വേ (ജനനം 5 ഡിസംബർ 1924, മരണം 27 ഫ്രെബ്രുവരി 1978). ദക്ഷിണാഫ്രിക്കയിലെ വർണ്ണവിവേചനത്തിനെതിരായി പാൻ ആഫ്രിക്കനിസ്റ്റ് കോൺഗ്രസ് സ്ഥാപിച്ചത് ഇദ്ദേഹമാണ്. സൗത്താഫ്രിക്കൻ ബ്രോഡ്കാസ്റ്റിംഗ് കോർപ്പറേഷന്റെ ഗ്രേറ്റ് സൗത്താഫ്രിക്കൻസ് പട്ടികയിൽ 42 -ാമതായി സൊബുക്വേ 2004ൽ ഇടംപിടിച്ചു.
വർണ്ണവിവേചന സർക്കാർ സൊബുക്വേ വളരെ അപകടകാരിയായാണ് കരുതിയിരുന്നത്. "സൊബുക്വേ നിയമം" എന്ന ഒരു വകുപ്പുപോലും നിയമത്തിൽ ഉണ്ടാക്കിയിരുന്നു. ഇത് സർക്കാരിന് വിവിധ അധികാരങ്ങൾ നൽകിയിരുന്നുവെങ്കിലും ഇതിന്റെ പ്രധാന ഉദ്ദേശം സൊബുക്വേയുടെ ജയിൽവാസം ദീർഘിപ്പിക്കുക എന്നതുതന്നെയായിരുന്നു.
ആദ്യകാലങ്ങളിൽ
1924 ഡിസംബർ 5-ന് കേപ് പ്രവിശ്യയിലെ ഗ്രാഫ്-റെയ്നെറ്റിലാണ് സോബുക്വെ ജനിച്ചത്. ആറ് മക്കളിൽ ഇളയവനായ സോബുക്വെ ഒരു ദരിദ്ര കുടുംബത്തിൽ നിന്നാണ് വന്നത്. 1948-ൽ ആഫ്രിക്കൻ നാഷണൽ കോൺഗ്രസ് യൂത്ത് ലീഗിൽ (ANCYL) ചേരുകയും വിദ്യാർത്ഥി പ്രതിനിധി കൗൺസിലിന്റെ (SRC) പ്രസിഡന്റായി തിരഞ്ഞെടുക്കപ്പെടുകയും ചെയ്ത അദ്ദേഹം ഹീൽ‌ടൗണിലെ ഒരു മെത്തഡിസ്റ്റ് കോളേജിലും പിന്നീട് ഫോർട്ട് ഹെയർ യൂണിവേഴ്സിറ്റിയിലും ചേർന്നു.
ലാൻസൂസോറസ്
ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് ലാൻസൂസോറസ്. തുടക്ക ക്രിറ്റേഷ്യസ് കാലത്തു ജീവിച്ചിരുന്ന ഒരു ദിനോസർ ആണ്.
പുറത്തേക്കുള്ള കണ്ണികൾ
വർഗ്ഗം:ഏഷ്യൻ ദിനോസറുകൾ വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
ഉത്തംകുമാർ റെഡ്ഡി
തെലങ്കാന പ്രദേശ് കോൺഗ്രസ് കമ്മിറ്റി അധ്യക്ഷൻ. അവിഭക്ത ആന്ധ്രയിൽ ഭവനകാര്യ മന്ത്രിയായിരുന്നു. പ്രഥമ തെലങ്കാന നിയമസഭയിൽ ഹുസൂർ നഗറിനെ പ്രതിനിധീകരിച്ചു.
അവലംബങ്ങൾ
വർഗ്ഗം:തെലങ്കാനയിലെ രാഷ്ട്രീയപ്രവർത്തകർ
ബാന്റ് ഗ്യാപ്
സെമികണ്ടക്ടർ ഫിസിക്സിൽ
വലത്ത്‌|ലഘുചിത്രം|Semiconductor band structure.
കണ്ണൻകോടി ചുറ്റികത്തലയൻ സ്രാവ്
തീര കടൽ വാസിയായ ഒരു മൽസ്യമാണ് കണ്ണൻകോടി ചുറ്റികത്തലയൻ സ്രാവ്  അഥവാ '''Winghead Shark. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
കരിക്കാട്, തൃശൂർ
കേരളത്തിൽ തൃശൂർ ജില്ലയിൽ കടവല്ലൂർ ഗ്രാമപഞ്ചായത്തിലെ ഒരു ഗ്രാമമാണ് കരിക്കാട്. തൃശൂർ കുറ്റിപ്പുറം റോഡിൽ പെരുമ്പിലാവിനു സമീപമായാണ് കരിക്കാട് ഗ്രാമം സ്ഥിതിചെയ്യുന്നത്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് കരിക്കാടിൽ 3116 കുടുംബങ്ങൾ ഉണ്ട്. ആകെ ജനസംഖ്യ 13656 ആണ്. ഇതിൽ 6498 പുരുഷന്മാരും 7158 സ്ത്രീകളും ഉൾപ്പെടുന്നു.
ജാതി
2011 ലെ ഇന്ത്യൻ കാനേഷുമാരി വിവരമനുസരിച്ച് കരിക്കാടിലെ 1698 പേർ പട്ടിക ജാതി വിഭാഗത്തിൽ പെടുന്നു. 10 പേർ പട്ടിക വർഗ്ഗ വിഭാഗത്തിലുള്ളവരാണ്.
ഗതാഗതം
പെരുമ്പിലാവ്-പഴഞ്ഞി റോഡാണ് കരിക്കാടിലൂടെ കടന്നുപോകുന്ന പ്രധാന റോഡ്. കൂടാതെ തൃശൂർ-കുറ്റിപ്പുറം റോഡ് കരിക്കാടിനു സമീപമാണ് കടന്നുപോകുന്നത്.
References
വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സരോജ് ചൂരമണി ഗോപാൽ
ഇന്ത്യൻ മെഡിക്കൽ ഡോക്ടറും മെഡിക്കൽ വിദ്യാഭ്യാസ വിദഗ്ധയുമായ സരോജ് ചൂരമണി ഗോപാൽ ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്നുള്ള ആദ്യത്തെ വനിത എം.എച്ച് പീഡിയാട്രിക് സർജനായി കണക്കാക്കപ്പെടുന്നു. നാഷണൽ അക്കാദമി ഓഫ് മെഡിക്കൽ സയൻസസിന്റെ (ഇന്ത്യ) പ്രസിഡന്റാണ് അവർ. വൈദ്യശാസ്ത്രം, മെഡിക്കൽ വിദ്യാഭ്യാസം എന്നീ മേഖലകളിൽ നൽകിയ സംഭാവനകളെ മാനിച്ച് 2013 ൽ ഇന്ത്യാ ഗവൺമെന്റ്, നാലാമത്തെ പരമോന്നത സിവിലിയൻ അവാർഡായ പത്മശ്രീക്ക് നൽകി ആദരിച്ചു.
ജീവചരിത്രം
1944 ജൂലൈ 25 ന് ഉത്തർപ്രദേശിലെ മഥുര എന്ന തീർഥാടന നഗരത്തിലാണ് സരോജ് ചൂരമണി ഗോപാൽ ജനിച്ചത്. സ്കൂൾ വിദ്യാഭ്യാസത്തിന് ശേഷം വൈദ്യശാസ്ത്രത്തിൽ ഒരു കരിയർ തിരഞ്ഞെടുത്തു, 1966 ൽ ആഗ്രയിലെ സരോജിനി നായിഡു മെഡിക്കൽ കോളേജിൽ നിന്ന് ബിരുദം നേടി, 1969 ൽ അതേ കോളേജിൽ എം‌എസ് ചെയ്തു. 1973 ൽ ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് പീഡിയാട്രിക് സർജറിയിൽ എംസിഎച്ച് ഇന്ത്യയിൽ ശിശുരോഗ ശസ്ത്രക്രിയയിൽ ബിരുദം നേടിയ ആദ്യ വനിത.
1973 ൽ ബനാറസ് ഹിന്ദു സർവകലാശാലയിലെ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ഫാക്കൽറ്റിയിൽ ചേർന്നാണ് സരോജ് ഗോപാൽ ഔദ്യോഗിക ജീവിതം ആരംഭിച്ചത്. 2008 ൽ വിരമിക്കുന്നതുവരെ മെഡിക്കൽ കോളേജ് ആശുപത്രിയിലെ മെഡിക്കൽ സൂപ്രണ്ടായും മെഡിസിൻ ഫാക്കൽറ്റി ഡീനായും ജോലി ചെയ്തു. ആ വർഷം, ലഖ്‌നൗവിലെ കിംഗ് ജോർജ്ജ് മെഡിക്കൽ യൂണിവേഴ്‌സിറ്റി (കെജിഎംയു) വൈസ് ചാൻസലറായി തിരഞ്ഞെടുക്കപ്പെട്ടു, സർവകലാശാലയുടെ തലവനായ ആദ്യ വനിതയായി   മായാവതിയുടെ ഭരണകാലത്ത് കുറച്ചുകാലം ഛത്രപതി ഷാഹുജി മഹാരാജ് മെഡിക്കൽ യൂണിവേഴ്സിറ്റി എന്ന പേരിലായിരുന്നു ഇത്. 2011 ൽ അവർ സർവകലാശാലയിൽ നിന്ന് വിരമിച്ചു.
ലെഗസി
ശിശുരോഗ ശസ്ത്രക്രിയയിൽ സരോജ് ചൂരമണി ഗോപാൽ നിരവധി സാങ്കേതിക വിദ്യകൾക്ക് തുടക്കമിട്ടതായും കെ‌ജി‌എം‌യുയുമായുള്ള ഭരണകാലത്ത് അവർ നടത്തിയ വികസന ശ്രമങ്ങൾക്ക് പേരുകേട്ടതായും റിപ്പോർട്ടുകൾ ഉണ്ട്.
ശാസ്ത്രീയവും ഭരണപരവുമായ സംഭാവനകൾ
സാമ്പത്തികമായി പിന്നാക്കമായ ആളുകൾക്ക് പ്രയോജനം ചെയ്യുന്നതിനായി കുറഞ്ഞ ചിലവ് കുറഞ്ഞ കണ്ടുപിടുത്തങ്ങൾ അവർ അവതരിപ്പിച്ചു. നാഷണൽ റിസർച്ച് ഡെവലപ്‌മെന്റ് കോർപ്പറേഷൻ (എൻ‌ആർ‌ഡി‌സി) ന്യൂഡൽഹി സരോജ് ഗോപാലിന് ആറ് കണ്ടുപിടുത്തങ്ങൾക്ക് പേറ്റൻറ് നൽകി. പുതിയ ശസ്ത്രക്രിയാ വിദ്യകൾ കണ്ടുപിടിച്ചതായും റിപ്പോർട്ടുണ്ട്. അത്തരം മൂന്ന് ടെക്നിക്കുകളുടെ വിശദാംശങ്ങളും അവർ പ്രസിദ്ധീകരിച്ചു. ഇൻസ്റ്റിറ്റ്യൂട്ടിലെ ഭരണകാലത്ത് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നന്നായി സജ്ജീകരിച്ച ശിശു, നവജാത ശസ്ത്രക്രിയാ വകുപ്പ് സ്ഥാപിക്കാൻ അവർ സഹായിച്ചു. പീഡിയാട്രിക് സർജറിയിൽ നിരവധി അന്താരാഷ്ട്ര സിമ്പോസിയകൾ സംഘടിപ്പിക്കുകയും അവയിൽ ചിലതിൽ പ്രധാന കീനോട്ട് അഡ്രസുകളും ആയിരുന്നു, കൂടാതെ നിരവധി സാമൂഹിക പ്രചാരണങ്ങളിൽ പങ്കെടുക്കുകയും ചെയ്തു.
പ്രസിദ്ധീകരണങ്ങൾ
സരോജ് 120 ഓളം പീയർ റിവ്യൂഡ് ലേഖനങ്ങൾ ദേശീയ-അന്തർദേശീയ പ്രസിദ്ധീകരണങ്ങളിൽ പ്രസിദ്ധീകരിച്ചു. hemangioma യെക്കുറിച്ചും teratoma യെക്കുറിച്ചും ഉള്ള അവരുടെ ചില ലേഖനങ്ങൾ രോഗചികിത്സയെക്കുറിച്ച് വിലപ്പെട്ട ഉൾക്കാഴ്ചകൾ നൽകിയിട്ടുണ്ട്.
സ്ഥാനങ്ങൾ
അസോസിയേഷൻ ഓഫ് സർജൻസ് ഓഫ് ഇന്ത്യ, ഇന്ത്യൻ മെഡിക്കൽ അസോസിയേഷൻ, ഇന്ത്യൻ അക്കാദമി ഓഫ് മെഡിക്കൽ സയൻസസ് തുടങ്ങിയ പ്രൊഫഷണൽ ബോഡികളിലും അംഗമാണ്.
അവാർഡുകളും അംഗീകാരങ്ങളും
സരോജ് ഗോപാലിന് നിരവധി ബഹുമതികൾ ലഭിച്ചിട്ടുണ്ട്:
ഇന്ത്യാ ഗവൺമെന്റ് ഡോ. ബിസി റോയ് അവാർഡ് 2002 ൽ ഗോപാലിന് നൽകി, തുടർന്ന് 2013 ൽ പത്മശ്രീ സിവിലിയൻ അവാർഡും 1966 ൽ രാഷ്ട്രപതിയുടെ മെഡലും, പഠനത്തിലെ മികവിന് ഷുഷില നായർ ഷീൽഡും, 2005 ൽ അസോസിയേഷൻ ഓഫ് പീഡിയാട്രിക് സർജൻസ് ഓഫ് ഇന്ത്യയുടെ ഡോ. 2007 ൽ ഇന്ത്യൻ നാഷണൽ മെഡിക്കൽ അക്കാദമിയുടെ സംഗം ലാൽ ഓറേഷൻ അവാർഡ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1944-ൽ ജനിച്ചവർ
ബബിത കുമാരി
ഒരു ഇന്ത്യൻ വനിതാ ഗുസ്തി താരമാണ് ബബിത കുമാരി  (ജനനം നവംബർ 20, 1989).കോമൺവെൽത്ത് ഗെയിംസ് 2010 - ൽ വെള്ളി മെഡൽ നേടിയിട്ടുള്ള ഇവർ 2012 ലോക ഗുസ്തി ചാമ്പ്യൻഷിപ്പിൽ വെങ്കലം നേടി പിന്നീട് നടന്ന കോമൺവെൽത്ത് ഗെയിംസ് 2014 ൽ സ്വർണ്ണ മെഡൽ കരസ്ഥമാക്കിയിട്ടുണ്ട്.
അവലംബം
വർഗ്ഗം:1989-ൽ ജനിച്ചവർ വർഗ്ഗം:ഇന്ത്യൻ വനിതാകായികതാരങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
സെറ ഡോ ഇറ്റാജായി ദേശീയോദ്യാനം
സ്ഥാനം
അറ്റ്‍ലാൻറിക് ബയോമിൽ സ്ഥിതിചെയ്യുന്ന ഈ ദേശീയോദ്യാനം 57375 ha പ്രദേശത്തായി വ്യാപിച്ചുകിടക്കുന്നു. 2004, ജൂൺ 4 ലെ സർക്കാർ ഉത്തരവു പ്രകാരം രൂപീകരിക്കപ്പട്ട ഈ ദേശീയോദ്യാനത്തിൻറെ ഭരണം ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനിൽ നിക്ഷിപ്തമാണ്. ഈ ദേശീയോദ്യാനം സാന്ത കാറ്ററീന സംസ്ഥാനത്തെ അസ്കുറ, അപ്യൂന, ബ്ലൂമെനൌ, ബോട്ടുവേറ, ഗാസ്പർ, ഗ്വാബിറൂബ, ഇൻഡ്യായൽ, പ്രസിഡെൻറെ നെര്യൂ, വിഡാൽ റാമോസ്‍ എന്നീ മുനിസിപ്പാലിറ്റികളുടെ ഭാഗങ്ങളിലായി വ്യാപിച്ചുകിടക്കുന്നു.
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
മാൻ‌ഫ്രെഡ് ഓൺ ദി ജംഗ്ഫ്രൗ (മാഡോക്സ് ബ്രൗൺ)
1842-ൽ ബ്രിട്ടീഷ് ചിത്രകാരനായ ഫോർഡ് മഡോക്സ് ബ്രൗൺ ചിത്രീകരിച്ച ഒരു എണ്ണച്ചായ ചിത്രമാണ് മാൻ‌ഫ്രെഡ് ഓൺ ജംഗ്ഫ്രൗ. ബൈറൺ പ്രഭുവിന്റെ നാടക കവിതയായ മാൻഫ്രെഡിന്റെ ആക്റ്റ് I സീൻ II ൽ നിന്ന് പ്രചോദനം ഉൾക്കൊണ്ട് കവിതയുടെ കേന്ദ്ര കഥാപാത്രമായ ജംഗ്ഫ്രൗ പർവ്വതത്തിന്റെ ഉയരങ്ങളിൽ നിന്ന് താഴേയ്ക്ക് ചാടാൻ പോകുന്ന കുലീനനും ധനികനുമായ മാൻ‌ഫ്രെഡ് പ്രഭുവിനെ ഈ ചിത്രത്തിൽ ചിത്രീകരിച്ചിരിക്കുന്നു. എന്നിരുന്നാലും, മാൻ‌ഫ്രെഡിനെ മരണത്തിൽ നിന്ന് രക്ഷിക്കുന്നത് ചിത്രത്തിന്റെ പശ്ചാത്തലത്തിൽ രോമക്കുപ്പായം ധരിച്ചിരിക്കുന്ന ഒരു ചാമോയിസ് വേട്ടക്കാരനാണ്. മാൻ‌ഫ്രെഡിന്റെ മുഖത്ത് കാണുന്ന ലക്ഷണങ്ങൾ‌ അദ്ദേഹത്തിന്റെ അഗാധമായ മാനസിക വ്യസനവും ആത്മഹത്യ ചെയ്യാനുള്ള ആഗ്രഹവും കാണിക്കുന്നു.
1837-ൽ ജോൺ മാർട്ടിൻ അതേ പേരിൽ ഒരു ചിത്രം വരച്ചു. മാർട്ടിന്റെ പതിപ്പ് ഒരു വാട്ടർ കളർ ആയിരുന്നു. മാൻഫ്രെഡിന്റെയും വേട്ടക്കാരന്റെയും വിവരങ്ങളേക്കാൾ ജംഗ്ഫ്രോ പർവ്വതത്തിലാണ് കൂടുതൽ ശ്രദ്ധ ഇതിൽ കേന്ദ്രീകരിച്ചിരിക്കുന്നത്.
അവലംബം
വർഗ്ഗം:ഫോർഡ് മഡോക്സ് ബ്രൗൺ ചിത്രീകരിച്ച ചിത്രങ്ങൾ വർഗ്ഗം:ആത്മഹത്യയെക്കുറിച്ചുള്ള ചിത്രങ്ങൾ
ശാസ്താംകോട്ട തീവണ്ടി നിലയം
കൊല്ലം ജില്ലയിൽ സ്ഥിതിചെയ്യുന്ന ഒരു 'ഇ' ക്ലാസ് തീവണ്ടി നിലയമാണ് ശാസ്താംകോട്ട തീവണ്ടി നിലയം അഥവാ ശാസ്താംകോട്ട റെയിൽവേ സ്റ്റേഷൻ (കോഡ്:STKT). ദക്ഷിണ റെയിൽവേയുടെ തിരുവനന്തപുരം റെയിൽവേ ഡിവിഷനിലാണ് ഈ തീവണ്ടിനിലയം ഉൾപ്പെടുന്നത്. കൊല്ലം - കായംകുളം തീവണ്ടിപ്പാതയിൽ മൺറോത്തുരുത്തിനും കരുനാഗപ്പള്ളിക്കും മധ്യേയാണ് ശാസ്താംകോട്ട തീവണ്ടിനിലയം സ്ഥിതിചെയ്യുന്നത്. 2016-17 കാലഘട്ടത്തിൽ ഈ നിലയത്തിൽ നിന്ന് 1.2479 കോടി രൂപ വരുമാനം ലഭിച്ചിരുന്നു.
ജോൺകുട്ടി
ജോൺകുട്ടി ഒരു ഇന്ത്യൻ ചലച്ചിത്ര എഡിറ്റർ ആണ്. 2012 ൽ റിലീസ് ചെയ്ത മായാമോഹിനി എന്ന ഹിറ്റ് ചിത്രത്തിന്റെ എഡിറ്റിംഗ് കൈകാര്യം ചെയ്തു കൊണ്ടാണ് ഇദ്ദേഹം സിനിമ ലോകത്തേക്ക് കടന്നു വന്നത്. തുടർന്ന് മെമ്മറീസ്,സെവൻത്ഡേ ,പുലിമുരുകൻ തുടങ്ങിയ ചിത്രങ്ങളുടെ എഡിറ്റിംഗ് നിർവഹിച്ച് ഈ മേഖലയിൽ മുൻ നിരയിൽ എത്തി. സെക്കൻഡിൽ മിന്നി മറയുന്ന ദൃശ്യങ്ങളെ മനോഹരമായി വെട്ടി ഒതുക്കി പ്രേക്ഷകർക്ക് ഹൃദ്യമായ അനുഭവമാക്കി മാറ്റുന്ന രീതി ആണ് അദ്ദേഹം ഉപയോഗിക്കുന്നത്. Ksfdc ,ചിത്രാഞ്ജലി എന്നിവടങ്ങളിൽ ജോലി ചെയ്ത അദ്ദേഹം സത്യൻ അന്തിക്കാടിന്റെ അച്ചുവിന്റെ അമ്മ എന്ന ചിത്രത്തിൽ അസിസ്റ്റന്റ് എഡിറ്റർ ആയി പ്രവർത്തിച്ചിട്ടുണ്ട്. ഏഷ്യാനെറ്റിലെ മുൻഷി എന്ന പരമ്പര എഡിറ്റ് ചെയ്തതും ഇദ്ദേഹം ആണ്.
ശാസ്താംകോട്ട തീവണ്ടി നിലയം
പുറം കണ്ണികൾ
വർഗ്ഗം:കൊല്ലം ജില്ലയിലെ തീവണ്ടി നിലയങ്ങൾ വർഗ്ഗം:തിരുവനന്തപുരം റെയിൽവേ ഡിവിഷൻ
ജോൺകുട്ടി
ചലച്ചിത്രങ്ങൾ
2012
2013
2014
2015
2016
2018
2019
മലമാവ് (Buchanania barberi)
തെക്കെപശ്ചിമഘട്ടതദ്ദേശവാസിയായ ഒരു മരമാണ് മലമാവ്. . തിരുവിതാംകൂറിലെ നതാരിയിൽ നിന്നും മാത്രം കണ്ടെത്തിയിട്ടുള്ള ഈ മരം ആവാസവ്യവസ്ഥയുടെ നാശത്താൽ കടുത്ത വംശനാശഭീഷണിയിലാണ്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
മോണ്ടെറെ പാർക്ക്, കാലിഫോർണിയ
മോണ്ടെറെ പാർക്ക്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ലോസ് ആഞ്ചലസ് കൗണ്ടിയിൽ വടക്കൻ സാൻ ഗബ്രിയേൽ താഴ്വരയിലെ ഒരു പട്ടണമാണ്. ലോസ് ഏഞ്ചൽസ് നഗര കേന്ദ്രത്തിൽ നിന്ന് ഏകദേശം ഏഴ് മൈൽ (11 കിലോമീറ്റർ) ദൂരത്തിലാണിതു സ്ഥിതിചെയ്യുന്നത്. നഗരത്തിന്റെ ആപ്തവാക്യം "പ്രൈഡ് ഇൻ ദ പാസ്റ്റ്, ഫെയ്ത്ത് ഇൻ ദ ഫൂച്ചർ" എന്നതാണ്. ഏഷ്യൻ അമേരിക്കൻ വംശജരുടെ ഉയർന്ന വളർച്ചാനിരക്കുള്ളതും ക്ലസ്റ്റർ ഓഫ് സിറ്റീസ് (അൽഹമ്പ്ര, അർക്കാഡിയ, ടെമ്പിൾ സിറ്റി, റോസ്മീഡ്, സാൻ മരീനോ, പടിഞ്ഞാറൻ സാൻ ഗബ്രിയേൽ താഴ്വരയിലെ സാൻ ഗബ്രിയേൽ എന്നിവ) എന്നറിയപ്പെടുന്നതുമായ നഗര വൃന്ദങ്ങളുടെ ഭാഗവുമാണ് മോണ്ടെറെ പാർക്ക്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 60,269 ആയിരുന്നു. മികച്ച വിദ്യാലയങ്ങൾ, വളരുന്ന സമ്പദ്വ്യവസ്ഥ, കേന്ദ്രീയമായ പട്ടണത്തിന്റെ സ്ഥാനം എന്നിവ കാരണമായി രാജ്യത്തെ  മികച്ച ജീവിതസാഹചര്യമുള്ള സ്ഥലങ്ങളുടെ പട്ടികയിൽ മോണ്ടെറെ പാർക്ക് സ്ഥിരമായ ഇടം പിടിച്ചിട്ടുണ്ട്.
പ്രാചീന ചരിത്രം
കുറഞ്ഞത് ഏഴായിരത്തോളം വർഷങ്ങളോളം ഈ പ്രദേശം തോങ്ക്വ (ഗബ്രിയേലിനോ) തദ്ദേശീയ അമേരിന്ത്യൻ വർഗ്ഗക്കാരുടെ ആധിപത്യത്തിലായിരുന്നു. കുംഭഗോപുര ശൈലിയിലള്ളതും മുകൾഭാഗം പുല്ലുമേഞ്ഞതുമായ എടുപ്പുകളിലാണ് തോങ്ക്വ ജനത വസിച്ചിരുന്നത്. വായുസഞ്ചാരത്തിനും വെളിച്ചത്തിനുമായി മുകളിൽ പുകക്കുഴലോടുകൂടിയതായിരുന്നു ഈ എടുപ്പുകൾ. സ്ത്രീപുരുഷഭേദമന്യേ ഈ വർഗ്ഗക്കാർ നീണ്ട മുടിയുള്ളവരും ശരീരത്തിൽ പച്ച കുത്തി അലങ്കരിക്കുന്നവരുമായിരുന്നു. ചൂടുള്ള കാലാവസ്ഥയിൽ പുരുഷന്മാർ അൽപ്പ വസ്ത്രധാരികളായിരുന്നുവെങ്കിലും സ്ത്രീകൾ അത്യാവശ്യം മൃഗങ്ങളുടെ ചർമ്മം കൊണ്ടുള്ള വസ്ത്രങ്ങൾ ധരിച്ചിരുന്നു. തണുത്ത കാലാവസ്ഥയിൽ അവർ മൃഗങ്ങളുടെ ചർമ്മംകൊണ്ടുള്ള കയ്യില്ലാത്ത കുപ്പായങ്ങളും ചിലപ്പോൾ യുക്കാ നാരുകൾകൊണ്ടു നിർമ്മിച്ച കാലുറകൾ ധരിക്കുകയും ചെയ്തിരുന്നു. സ്പാനിഷുകാരുടെ ആഗമനത്തിനുശേഷം, അവരോടൊപ്പം എത്തിയ തദ്ദേശീയർക്ക് അന്യമായിരുന്ന പുതു രോഗങ്ങൾ അനേകം തോങ്ക്വകളുടെ മരണത്തിനിടയാക്കുകയും 1870 ആയപ്പോഴേക്കും വളരെ കുറച്ച് തദ്ദേശീയ വംശജർ മാത്രം അവശേഷിക്കുകയും ചെയ്തു. പത്തൊൻപതാം നൂറ്റാണ്ടിന്റെ ആദ്യകാലത്ത് മിഷൻ സാൻ ഗബ്രിയൽ ആർക്കാങ്കൽ മിഷൻ വ്യവസ്ഥയുടെ ഭാഗവും പിന്നീട് റാഞ്ചോ സാൻ അന്റോണിയോയുടെ ഭാഗവുമായിരുന്നു ഈ പ്രദേശം.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ജി. കിഷൻ റെഡ്ഡി
ബിജെപി സംസ്ഥാന അധ്യക്ഷൻ. അധ്യക്ഷ പദവിയിലെത്തുന്നതിനു മുമ്പ് തെലങ്കാന നിയമസഭയിൽ ബിജെപിയുടെ കക്ഷിനേതാവായി പ്രവർത്തിച്ചിരുന്നു.. 2004 മുതൽ നിയമസയിലെ അംഗം.
ബാദം ബാൽ റെഡ്ഡി
ആന്ധ്രപ്രദേശിൽ മൂന്നു തവണ എംഎൽഎയായിരുന്നു. തെലങ്കാനയിൽ ബിജെപിയുടെ പ്രധാന നേതാക്കളിലൊരാൾ.
അവലംബങ്ങൾ
വർഗ്ഗം:തെലങ്കാനയിലെ രാഷ്ട്രീയപ്രവർത്തകർ
അഭിലാഡ്ര
അമേരിക്കയിലെ ഉഷ്ണമേഖലാ പ്രദേശങ്ങളിലെ സസ്യമായ അക്കാന്തേസീ കുടുംബത്തിലെ 170 ഓളം പൂച്ചെടികളുടെ ഒരു ജനുസ്സാണ് അഭിലാഡ്ര. അവ പലപ്പോഴും വെളുത്ത സിരകളോടു കൂടെ, 5-30 സെ.മീ നീളമുളള ലളിതമായ ഇലകളോടുകൂടിയവയും 1-2 മീറ്റർ വരെ ഉയരത്തിൽ വളരുന്ന നിത്യഹരിത കുറ്റിച്ചെടികൾ ആകുന്നു. അവയുടെ പാറ്റേൺ ഇലകളും ഒപ്പം തിളങ്ങുന്ന നിറങ്ങളിലുള്ള പൂങ്കുലകളും ഉള്ള നിരവധി സ്പീഷീസുകൾ വീട്ടുസസ്യങ്ങളായി വളർത്താനുപയോഗിക്കുന്നു.
ഫാർമക്കോളജിക്കൽ പ്രവർത്തനം
അഭിലാഡ്ര ജനുസ്സിലെ സസ്യങ്ങളുടെ ഔഷധഗുണ പ്രവർത്തനങ്ങൾ ആന്റിബാക്ടീരിയൽ പ്രവർത്തനം, ആൻറി ഫംഗൽ പ്രവർത്തനം, രോഗപ്രതിരോധ പ്രവർത്തനം എന്നിവയാണ്.
ഫൈറ്റോകെമിസ്ട്രി
ആൽക്കലോയിഡ്സ്, ഫ്ളാവനോയ്ഡ്സ്, ഐസോഫ്വാവോൺസ്, ബെൻസോക്സാസിനോയിഡ്സ്- സൈക്ലിക് ഹൈഡ്രോക്സമിക് ആസിഡ്, അതിന്റെ അനുബന്ധ ഗ്ലൂക്കോസൈഡ്സ് എന്നിവയാണ് അഭിലാഡ്ര ജനുസ്സിലെ ഫൈറ്റോകെമിക്കൽ റിപ്പോർട്ടുകൾ.
ഗ്രിഗറി പോളണ്ട്
ഒരു അമേരിക്കൻ ഫിസിഷ്യനും വാക്സിനോളജിസ്റ്റുമാണ് '''ഗ്രിഗറി എ. പോളണ്ട്'''. മിനസോട്ടയിലെ റോച്ചെസ്റ്ററിലെ മയോ ക്ലിനിക്കിലെ മെറി ലോവൽ ലിയറി മെഡിസിൻ പ്രൊഫസറും മയോ ക്ലിനിക്കിന്റെ വാക്സിൻ റിസർച്ച് ഗ്രൂപ്പിന്റെ ഡയറക്ടറുമാണ്. വാക്സിൻ എന്ന മെഡിക്കൽ ജേണലിന്റെ എഡിറ്റർ ഇൻ ചീഫ് കൂടിയാണ് അദ്ദേഹം.
വിദ്യാഭ്യാസം
1977 ൽ ഇല്ലിനോയി വെസ്ലിയൻ സർവകലാശാലയിൽ നിന്ന് പോളണ്ട് ജീവശാസ്ത്രത്തിൽ ബിഎ നേടി. അവിടെ സിഗ്മ പൈ ഫ്രറ്റേണിറ്റിയിൽ അംഗമായിരുന്നു. 1981 ൽ സതേൺ ഇല്ലിനോയിസ് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എംഡി നേടി.
ഗവേഷണവും ആക്ടിവിസവും
വസൂരി വാക്സിനുകൾ ഉൾപ്പെടെ ചില വാക്സിനുകളിലേക്കുള്ള പ്രതികരണങ്ങളുടെ ഇമ്യൂണോജെനെറ്റിക്സ് ഗവേഷണം ചെയ്യുന്നതിന് പോളണ്ട് അറിയപ്പെടുന്നു. എം‌എം‌ആർ വാക്സിൻ ഓട്ടിസത്തിന് കാരണമായേക്കാമെന്ന തെറ്റായ അവകാശവാദത്തെക്കുറിച്ചും അദ്ദേഹം എഴുതിയിട്ടുണ്ട്. നിർബന്ധിത ഇൻഫ്ലുവൻസ വാക്സിനേഷൻ പരസ്യമായി വാദിക്കുന്നയാളാണ് അദ്ദേഹം.
ബഹുമതികളും അവാർഡുകളും
പോളണ്ടിന് 2004 ൽ പൊതുസേവനത്തിനുള്ള സെക്രട്ടറി ഓഫ് ഡിഫെൻസ് മെഡൽ ഫോർ ഔട്ട്സ്റ്റാന്റിങ് പബ്ലിക് സെർവീസ് മെഡലും 2008 ൽ അമേരിക്കൻ കോളേജ് ഓഫ് ഫിസിഷ്യൻസിൽ നിന്ന് മാസ്റ്റർഷിപ്പും ലഭിച്ചു.
അവലംബം
വർഗ്ഗം:വാക്സിനോളജിസ്റ്റുകൾ
ആന്ദ്രെ ഡി ഗ്രാസ്
കനേഡിയൻ കായികതാരമാണ് ആന്ദ്രെ ഡി ഗ്രാസ്.(ജ: നവം:10, 1994),റയോ ഒളിമ്പിക്സിൽ 100 മീറ്റർ ഓട്ടത്തിൽ വെങ്കല മെഡൽ നേടിയ താരവുമാണ് ആന്ദ്രെ ഡി ഗ്രാസ്. കനേഡിയൻ അതിവേഗ ഓട്ടമത്സരങ്ങളിൽ ചാമ്പ്യനുമായ ഗ്രാസിന്റെ മാതാവും കായികതാരമായിരുന്നു.
വർഗ്ഗം:100മീറ്റർ ഓട്ടക്കാർ വർഗ്ഗം:ഒളിമ്പിക് മെഡൽ ജേതാക്കൾ വർഗ്ഗം:ഒളിമ്പിക്സ് 2016 (റിയോ) വർഗ്ഗം:1994-ൽ ജനിച്ചവർ വർഗ്ഗം:നവംബർ 10-ന് ജനിച്ചവർ
നിർദ്ദിഷ്ട ശബരിഗിരി അന്താരാഷ്ട്ര വിമാനത്താവളം
മദ്ധ്യ തിരുവിതാംകൂറിൽ കോട്ടയം ജില്ലയിൽ എരുമേലിക്ക് സമീപം കാഞ്ഞിരപ്പള്ളി താലൂക്കിലെ ചെറുവള്ളി എസ്റ്റേറ്റിൽ പ്രധാനമായി ശബരിമല തീർത്ഥാടകർക്കു പ്രയോജനം ലഭിക്കുന്നരീതിയിൽ നിർമ്മിക്കുവാനുദ്ദേശിക്കുന്ന വിമാനത്താവളമാണ് ശബരിഗിരി അന്താരാഷ്ട്ര വിമാനത്താവളം. കേരള സർക്കാർ ചെറുവള്ളി എസ്റ്റേറ്റിൽ വിമാനത്താവളം നിർമ്മിക്കാനുള്ള അനുമതി നൽകിയിട്ടുണ്ട്. വിപുലീകരണത്തിന് അനന്തമായ സാധ്യതകളുള്ള ഒരു ടേബിൾ ടോപ്പ് പീഠഭൂമി വിമാനത്താവളമാണ് ഇത്. ഈ പ്രദേശത്തെ ഉറച്ച മണ്ണും ഭൂപ്രകൃതിപരമായ അനുകൂല ഘടകങ്ങളും വിമാനത്താവളത്തിന് കുറഞ്ഞ മൂലധനവും പരിപാലനച്ചെലവും മതിയാകുമെന്നു വിലയിരുത്തപ്പെടുന്നു.
ശബരിമല ധർമ്മശാസ്താക്ഷേത്രം നിർദ്ദിഷ്ട വിമാനത്താവള പരിസരത്തുനിന്ന് ഏകദേശം 48 കി മീ അകലെയാണ്. കമ്മീഷൻ ചെയ്തു കഴിഞ്ഞാൽ തിരുവനന്തപുരം അന്താരാഷ്ട്ര വിമാനത്താവളം, കോഴിക്കോട് അന്താരാഷ്ട്ര വിമാനത്താവളം, കൊച്ചി അന്താരാഷ്ട്ര വിമാനത്താവളം, കണ്ണൂർ അന്താരാഷ്ട്ര വിമാനത്താവളം എന്നിവയ്ക്കു ശേഷം കേരള സംസ്ഥാനതത്തെ അഞ്ചാമത്തെ അന്താരാഷ്ട്ര വിമാനത്താവളമായി ഇതു മാറുന്നതാണ്.
നിലവിലെ സ്ഥിതിഗതികൾ
2020 ജൂൺ മാസത്തിലാണ് കേരള വ്യവസായ വികസന കോർപ്പറേഷൻ പുതിയ വിമാനത്താവള നിർമ്മാണത്തിനുള്ള അനുമിത അപേക്ഷ സിവിൽ ഏവിയേഷൻ മന്ത്രാലയത്തിന് സമർപ്പിച്ചത്. വിശദ പരിശോധനയ്ക്കു ശേഷം പദ്ധതിയുടെ കൺസൽട്ടന്റ് അമേരിക്കൻ കമ്പനി ലൂയിസ് ബർഗർ സർവ്വീസസ് സാങ്കേതിക, സാമ്പത്തിക പഠന റിപ്പോർട്ട് തയ്യാറാക്കി സമർപ്പിച്ചു.
വിവിധ പരിശോധനകൾ അടിസ്ഥാനമാക്കി ചെറുവള്ളി തോട്ടവും പരിസര പ്രദേശങ്ങളും വിമാനത്താവള നിർമ്മാണത്തിന് തികച്ചും അനുയോജ്യമാണെ് കണ്ടെത്തിയ കേന്ദ്ര വ്യോമയാന മന്ത്രാലയം 2023 ൽ ശബരിമല വിമാനത്താവളത്തിന് സൈറ്റ് ക്ലിയറൻസ് നൽകി. സർക്കാർ ഉത്തരവുപ്രകാരം കാഞ്ഞിരപ്പള്ളി താലൂക്കിലെ മണിമല, എരുമേലി സൌത്ത് വില്ലേജുകളിലായി വ്യാപിച്ചു കിടക്കുന്ന ചെറുവള്ളി തോട്ടത്തിൻറെ ഭാഗമായ 1039.876 ഹെക്ടർ ഭൂമിയാണ് പ്രാഥമികമായി വിമാനത്താവള നിർമ്മാണത്തിന് ഏറ്റെടുക്കേണ്ടത്. ഈ ഭൂമിയിൽ സർവ്വേ നടത്തുന്നതിനെതിരെ തോട്ടത്തിൻറെ ഉടമസ്ഥാവകാശം അവകാശപ്പെടുന്ന കക്ഷി കോടതിയിൽ ഹർജി സമർപ്പിച്ചതോടെ സർവ്വേ നടപടികൾ താൽക്കാലികമായി നിർത്തിവച്ചു. തോട്ടത്തിൻറെ ഉമസ്ഥാവകാശം സംബന്ധിച്ച് കേരള സർക്കാരും എതിർ കക്ഷികളും തമ്മിലുള്ള പ്രധാന കേസ് പാലാ കോടതിയിൽ നിലവിലും തുടരുന്നു. അതിനിടെ തോട്ടത്തിനു പുറത്തുള്ള എരുമേലി പഞ്ചായിത്തിലെ ഒഴക്കനാട് വാർഡിലെ 370 എക്കർ സ്വകാര്യ ഭൂമി ഏറ്റെടുക്കുന്നതിനുള്ള ഒരു പദ്ധതിയ്ക്കെതിരെ പ്രദേശവാദികൾ കോടതിയിൽ ഹർജി നൽകി.
അവലംബം
വർഗ്ഗം:Proposed airports in India വർഗ്ഗം:Airports in Kerala
ഹുസൈമ ബിൻത് നാസർ
അറേബ്യൻ രാജകുമാരിയും മക്കയിലെ പ്രമുഖ ശരീഫാ കുടുംബാംഗവും ഇറാഖ്, സിറിയ എന്നീ രാജ്യത്തെ രാജ്ഞിയുമായിരുന്നു ഹുസൈമ ബിൻത് നാസർ (English :Huzaima bint Nasser (1884–1935)).
ജീവചരിത്രം
1884 ൽ ജനിച്ചു. നാസർ ബിൻ അലി പാഷയാണ് പിതാവ്. ജോർദാൻ രാജാവായിരുന്ന അബ്ദുള്ള ഒന്നാമന്റെ ഭാര്യ മുസ്ബഹ് ബിൻത് നാസറിന്റെ ഇരട്ട സഹോദരിയാണ് ഹുസൈമ. 1904ൽ, ഇസ്തംബൂളിൽ വെച്ച് സിറിയയിലെയും പിന്നീട് ഇറാഖിലെയും രാജാവായ ഫൈസൽ ഒന്നാമൻ രാജാവുമായുള്ള വിവാഹം നടന്നു. ഇവർക്ക് അസ്സ (1906-1936) റജിഹ(1907-1959) റൈഫിയ (1910-1934) എന്നീ മൂന്ന് പെൺകുട്ടികളും ഗാസി എന്ന പേരിൽ ഒരു ആൺകുട്ടിയും ജനിച്ചു. ഗാസി പിൽക്കാലത്ത് (1933-1939 വരെ) ഇറാഖിന്റെ രാജാവായി.
1921ൽ അന്താരാഷ്ട്ര കൽപന പ്രകാരം ബ്രിട്ടീഷ് സർക്കാർ ഫൈസൽ രാജാവിനെ ഇറാഖിന്റെ രാജാവാക്കാൻ തീരുമാനിച്ചു.ഇറാഖിലെ രാജാവാകാനുള്ള നിർദ്ദേശം ഫൈസൽ രാജാവ് സ്വീകരിച്ചു. ഹുസൈമയും മക്കളും ഇറാഖിന്റെ തലസ്താനമായ ബാഗ്ദാദിലേക്ക് താമസം മാറി.
1933ൽ ഫൈസൽ രാജാവ് മരണപ്പെട്ടു. ഇതേ തൂടർന്ന് അദ്ദേഹത്തിന്റെ മകൻ ഗാസി ഇറാഖിന്റെ രാജാവായി.
അവലംബം
വർഗ്ഗം:ഇറാഖ് വർഗ്ഗം:സിറിയ വർഗ്ഗം:അറബ് ലോകം
ബിർ താവിൽ
ഈജിപ്തും സുഡാനും തമ്മിലുള്ള അതിർത്തിയിൽ 2,060 കിലോമീറ്റർ 2 (795.4 ചതുരശ്ര മൈൽ) വിസ്തൃതിയുള്ള ജനവാസമില്ലാത്തതും രാജ്യവും അവകാശപ്പെടാത്തതുമായ സ്ഥലമാണ് ബിർ താവിൽ (/ bˈr ˈtɑːwɪl / (കേൾക്കുക); ഈജിപ്ഷ്യൻ അറബിക്: بير طويل, റൊമാനൈസ്ഡ്: ബാർ Ṭawīl),. ഒരു. അയൽ‌രാജ്യമായ ഹലൈബ് ത്രികോണവുമായി ബന്ധപ്പെടുത്തി പ്രദേശത്തിന്റെ ചതുർഭുജ രൂപം ഉണ്ടായിരുന്നിട്ടും ഇതിനെ ചിലപ്പോൾ ബിർ തവിൽ ത്രികോണം എന്ന് വിളിക്കാറുണ്ട്; രണ്ട് "ത്രികോണങ്ങളും "  ഒരു ചതുഷ്കോണത്തിൽ  അതിരിടുന്നു.
1899 ൽ സ്ഥാപിതമായ ഈജിപ്തും സുഡാനും തമ്മിലുള്ള നേരായ രാഷ്ട്രീയ അതിർത്തിയും 1902 ൽ സ്ഥാപിതമായ ക്രമരഹിതമായ ഭരണ അതിർത്തിയും തമ്മിലുള്ള പൊരുത്തക്കേടാണ് ഇതിനെ ഒരു പുറ്മ്പോക്കാക്കിയത്. ഈജിപ്ത് രാഷ്ട്രീയ അതിർത്തി യിൽ വാദിക്കുന്നു. , സുഡാൻ ഭരണപരമായ അതിർത്തി ആണ് അവരുടെ അതിർത്തിയായി കണക്കാക്കുന്നത്. അതിന്റെ ഫലമായി ഹലൈബ് ത്രികോണം ഇരുവരും അവകാശപ്പെടുന്നു. തിരിച്ച് ബിർ താവിൽ രണ്ടുപേരുടെയും അല്ല. 2014 ൽ എഴുത്തുകാരൻ അലിസ്റ്റർ ബോണറ്റ് ബിർ തവിലിനെ ഭൂമിയിലെ വാസയോഗ്യമായതും എന്നാൽ അംഗീകൃത ഗവൺമെൻറ് അവകാശപ്പെടാത്തതുമായ ഒരേയൊരു സ്ഥലമെന്ന നിലയിൽ വിവരിക്കുന്നു.
ചരിത്രം
1899 ജനുവരി 19-ന്, യുണൈറ്റഡ് കിംഗ്ഡവും ഈജിപ്തും തമ്മിലുള്ള കരാർ സുഡാൻ ഭരണവുമായി ബന്ധപ്പെട്ട് "സൗദാൻ" നെ "അക്ഷാംശത്തിന്റെ 22-ാം, സമാന്തരത്തിന്റെ തെക്കുള്ള പ്രദേശങ്ങൾ" എന്ന് നിർവചിച്ചു. അത് ഈജിപ്തിന്  ചെങ്കടലിലെ സൗകിൻ പ്രദേശത്തിന്റെ   നിയന്ത്രണം നൽകുന്ന ഒരു വ്യവസ്ഥ അതിൽ അടങ്ങിയിരുന്നു, എന്നാൽ 1899 ജൂലൈ 10 ന് നടത്തിയ ഒരു ഭേദഗതി പ്രകാരം  സുക്കീൻ സുഡാനു അവകാശപ്പെട്ടു. പകരം=|ഇടത്ത്‌|ലഘുചിത്രം| Hala'ib ഭൂപടം ത്രികോണവും Bir Tawil 1912 മുതൽ 1902 നവംബർ 4-ന് യുകെ ഈ പ്രദേശത്തെ ഗോത്രവർഗ്ഗക്കാർ ഭൂമിയുടെ യഥാർത്ഥ ഉപയോഗം പ്രതിഫലിപ്പിക്കാൻ ഉദ്ദേശിച്ചുള്ള ഒരു പ്രത്യേക "ഭരണ അതിർത്തി" വരച്ചു,. ബിർ താവിൽ ആസ്വാൻ പ്രദേശത്തിനടുത്തുള്ള   അബാബ്ദ ഗോത്രക്കാരുടെ   മേച്ചിൽ ഭൂമി ആണ്,  അങ്ങനെ ഈ പ്രദേശം  കൈറോയിൽ നിന്ന് ഈജിപ്ഷ്യൻ ഭരണത്തിൻ കീഴിലായി. അതുപോലെ, വടക്കുകിഴക്കൻ ഭാഗത്തുള്ള  ഹാലിബ്ത്രി കോണം സുഡാനിലെ ബ്രിട്ടീഷ് ഗവർണറുടെ കീഴിലായിരുന്നു, കാരണം അതിലെ നിവാസികൾ സാംസ്കാരികമായി കാർട്ടൂമുമായി അടുപ്പമുള്ളവരാണ്.
1899ലെ 22അം സമാന്തരരേഖയെ ഈജിപ്ത്  ഈജിപ്ത് യഥാർത്ഥ അതിർത്തി അവകാശപ്പെടുന്നു  അപ്പോൾ ബലൈബ് ഈജിപ്റ്റിനുള്ളിലെ പ്രദേശം ആകും. Bir Tawil സുഡാനിലെ പ്രദേശവും ആകും. എന്നിരുന്നാലും, 1902 ലെ ഭരണ അതിർത്തി സുഡാൻ അവകാശപ്പെടുന്നു, ഇതനുസരിച്ച് Hala'ibഹാലൈബ്  സുഡാനിലും  ബിർ താവിൽ ഈജിപ്തിലുമാണ്. തൽഫലമായി, രണ്ട് സംസ്ഥാനങ്ങളും ഹാലബ് അവകാശപ്പെടുകയും ബിർ താവിൽ  ഉപേക്ഷിക്കുഅയും ചെയ്യുന്നു.
ബിർ തവിൽ വിസ്തീർണ്ണത്തിൽ  പത്തിലൊന്ന് മാത്രം വലിപ്പമുള്ളതും സ്ഥിരമായ വാസസ്ഥലങ്ങളോ കടലിലേക്കുള്ള പ്രവേശനമോ ഇല്ല. സുഡാനോ ഈജിപ്തിനോ രണ്ട് പ്രദേശങ്ങളും അവകാശപ്പെടാൻ അന്താരാഷ്ട്ര നിയമത്തിൽ യാതൊരു അടിസ്ഥാനവുമില്ല, അങ്ങനെ, Bir Tawil ഏതെങ്കിലും അംഗീകൃത രാജ്യം അവകാശപ്പെടാത്ത ലോകത്തിലെ ചുരുക്കം ചില ഭൂപ്രദേശങ്ങളിൽ ഒന്നാണ് ഇത്. ഈജിപ്ത് ഇപ്പോഴും പ്രദേശം ഭരിക്കുന്നുണ്ടെങ്കിലും സർക്കാർ ഭൂപടങ്ങളിൽ ഈജിപ്ഷ്യൻ എന്ന് അടയാളപ്പെടുത്തിയിട്ടില്ല.
ഭൂമിശാസ്ത്രം
2,060 കിലോമീറ്റർ 2 (795 ചതുരശ്ര മൈൽ) വലുപ്പത്തിലാണ് ബിർ തവിലിന്റെ സ്ഥാനം. വടക്കൻ, തെക്ക് അതിർത്തികളുടെ നീളം യഥാക്രമം 95 കിലോമീറ്റർ (59 മൈൽ), 46 കിലോമീറ്റർ (29 മൈൽ); കിഴക്ക്, പടിഞ്ഞാറ് അതിർത്തികളുടെ നീളം യഥാക്രമം 26 കിലോമീറ്റർ (16 മൈൽ), 49 കിലോമീറ്റർ (30 മൈൽ) എന്നിങ്ങനെ ആണ്. ഈ പ്രദേശത്തിന്റെ വടക്ക് ഭാഗത്ത് 459 മീറ്റർ (1,506 അടി) ഉയരമുള്ള ജബൽ തവിൽ (جبل طويل) പർവ്വതം ഉണ്ട്. കിഴക്ക് 662 മീറ്റർ (2,172 അടി) ഉയരമുള്ള ജെബൽ ഹാഗർ ഇസ് സർഖ. തെക്ക് ഭാഗത്ത് വാഡി തവിൽ (وادي طويل) ഉണ്ട്, ഇതിനെ ഖവർ അബെ ബാർഡ് എന്നും വിളിക്കുന്നു
കാലാവസ്ഥ
കോപ്പൻ കാലാവസ്ഥാ വർഗ്ഗീകരണം അനുസരിച്ച് വളരെ ചൂടുള്ള മരുഭൂമിയിലെ കാലാവസ്ഥയാണ് (Bwh) ബിർ തവിലിന്റെ കാലാവസ്ഥ. വേനൽക്കാലത്ത്, വർഷത്തിന്റെ ഏകദേശം മുക്കാൽ ഭാഗവും താപനില 40 ° C (104 ° F) കവിയുന്നു, അതേസമയം ഏറ്റവും ചൂടേറിയ മൂന്ന് മാസം (ജൂൺ-ഓഗസ്റ്റ്) 45 ° C (113 ° F) വരെ ഊഷ്മാവ് എത്തുന്നു. ശൈത്യകാലത്ത്, (ഡിസംബർ, ജനുവരി മാസങ്ങളിൽ ഏറ്റവും മിതമായ മാസമായതിനാൽ), ബിർ തവിലിന് സാധാരണ താപനിലയിലെ ഏറ്റവും ഉയർന്ന താപനിലയായ 26 ° C (79 ° F) താപനില അനുഭവപ്പെടാം.
ഈ പ്രദേശം സമുദ്രത്തിൽ നിന്ന് വളരെ അകലെയാണ് (കുറഞ്ഞത് 200 km ചെങ്കടലിൽ നിന്ന് അകലെ), ഇത്കാരണം ഈ പ്രദേശത്തുടനീളമുള്ള ദൈനംദിന താപനില വർഷം മുഴുവനും 18 to 20 °C-change,ആണ്.
ക്ലെയിമുകൾ
അവകാശപ്പെടാത്ത പ്രദേശമെന്ന പദവി കാരണം നിരവധി വ്യക്തികളും സംഘടനകളും Bir Tawil അവകാശപ്പെടാൻ ശ്രമിച്ചു ഒരു മൈക്രോനേഷനായി. എന്നിരുന്നാലും, അന്താരാഷ്ട്ര സമൂഹം ആരെയും ഗൗരവമായി എടുത്തിട്ടില്ല, ഈ പ്രദേശത്തിന്റെ വിദൂരതയും ശത്രുതാപരമായ കാലാവസ്ഥയും കാരണം, ഈ അവകാശവാദങ്ങളിൽ ഭൂരിഭാഗവും മറ്റ് സ്ഥലങ്ങളിൽ നിന്ന് ഓൺലൈനിൽ പോസ്റ്റുചെയ്ത പ്രഖ്യാപനങ്ങളാണ്. ഈ അവകാശവാദങ്ങളൊന്നും, അല്ലെങ്കിൽ മറ്റേതെങ്കിലും, ഏതെങ്കിലും ഗവൺമെന്റോ അന്താരാഷ്ട്ര ഓർഗനൈസേഷനോ ഔദ്യോഗികമായോ അല്ലെങ്കിൽ മറ്റൊരുവിധത്തിലോ അംഗീകരിച്ചിട്ടില്ല.
പുറംകണ്ണികൾ
വർഗ്ഗം:Articles with hAudio microformats വർഗ്ഗം:Coordinates on Wikidata വർഗ്ഗം:പുറമ്പോക്കുകൾ വർഗ്ഗം:അതിർത്തികൾ രാജ്യം തിരിച്ച് വർഗ്ഗം:അതിർത്തിരേഖകൾ
സോളൻ, ഹിമാചൽ പ്രദേശ്
ഭൂമിശാസ്ത്രം
സോളൻ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 30.92°N, 77.12°W ആണ്. ഈ പട്ടണം സ്ഥിതി ചെയ്യുന്ന പ്രദേശത്തിൻറ ഉയരം 1502 മീറ്ററാണ് (5249.34 അടി). പട്ടണത്തിലെ ഏറ്റവും ഉയരം കൂടിയ സ്ഥലം 2280 മീറ്റർ ഉയരമുള്ള മൌണ്ട് കരോൾ ആണ്. മലയുടെ മുകളിൽ പാണ്ഡവന്മാർ ധ്യാനിച്ചിരുന്ന ഗുഹ സ്ഥിതി ചെയ്യുന്നു. ശിശിര കാലത്ത് സോളൻ പട്ടണത്തിൽ മഞ്ഞുവീഴ്ചയുണ്ടാകാറുണ്ട്.
അവലംബം
വർഗ്ഗം:ഹിമാചൽ പ്രദേശിലെ പട്ടണങ്ങൾ
ലളിത ബാബർ
റിയോ ഒളിമ്പിക്സിൽ പങ്കെടുത്ത ഒരു ഇന്ത്യൻ ദീർഘദൂര ഓട്ടക്കാരിയാണ് ലളിത ബാബർ (ജനനം 2 ജൂൺ 1989). മഹാരാഷ്ട്രയിലെ ഒരു ചെറിയ ഗ്രാമത്തിൽ നിന്നും വരുന്ന ഇവർ പ്രധാനമായും 3000 മീറ്റർ ഓട്ടമത്സരത്തിലാണ് പങ്കെടുക്കുന്നത്. നിലവിൽ ഈ ഇനത്തിലെ ദേശിയ റെക്കോഡിനുമയായ ഇവർ ഇതേ ഇനത്തിലെ ഏഷ്യയിലെ ചാമ്പ്യനുമാണ്.
2016 ലെ റിയോ ഒളിംമ്പിക്സിൽ പങ്കെടുത്ത ലളിത 3000 മീറ്റർ ഓട്ടത്തിൽ ഫൈനലിൽ കടന്നു .ഫൈനലിൽ 9:22.74 മിനിറ്റിൽ ഫിനിഷ് ചെയ്ത് തന്റെ ദേശീയ റെക്കോർഡ് തിരുത്തിക്കുറിച്ച ലളിത 32 വർഷത്തിനിടെ ഏതെങ്കിലും ഒരു ട്രാക്ക് ഇനത്തിൽ ഫൈനലിൽ എത്തുന്ന ആദ്യ ഇന്ത്യക്കാരിയാണ്..
മെഡൽ ഓഫ് ഹോണർ
അമേരിക്കയിൽ യുദ്ധകാല സേവനങ്ങൾക്ക് സൈനികർക്ക് നൽകുന്ന പരമോന്നത സൈനിക ബഹുമതിയാണ് മെഡൽ ഓഫ് ഹോണർ. യു‌എസ് കോൺഗ്രസിന്റെ പേരിൽ അമേരിക്കൻ പ്രസിഡന്റാണ് മെഡൽ സാധാരണയായി നൽകുന്നത്. മെഡൽ "കോൺഗ്രസിന്റെ പേരിൽ" അവതരിപ്പിക്കപ്പെടുന്നതിനാൽ, ഇതിനെ "കോൺഗ്രസ് മെഡൽ ഓഫ് ഓണർ" എന്ന് തെറ്റായി പരാമർശിക്കുന്നു. എന്നിരുന്നാലും, നിലവിലെ അവാർഡിന്റെ ഔദ്യോഗിക നാമം "മെഡൽ ഓഫ് ഓണർ" എന്നാണ്. യുണൈറ്റഡ് സ്റ്റേറ്റ്സ് കോഡിനുള്ളിൽ മെഡലിനെ "മെഡൽ ഓഫ് ഓണർ" എന്നും "കോൺഗ്രസ് മെഡൽ ഓഫ് ഓണർ" എന്നും വിളിക്കുന്നു. മെഡൽ ഓഫ് ഓണർ ഉൾപ്പെടെയുള്ള യുഎസ് അവാർഡുകൾക്ക് നാമമാത്രമായ തലക്കെട്ടുകൾ ഇല്ല, ഔദ്യോഗിക ചുരുക്കെഴുത്തുകളില്ലെങ്കിലും, ഏറ്റവും സാധാരണമായ ചുരുക്കങ്ങൾ "MOH", "MH" എന്നിവയാണ് .